2001R0993 — DA — 01.04.2002 — 001.002

Dette dokument er et dokumentationsredskab, og institutionerne påtager sig intet ansvar herfor

Ændret ved:

Berigtiget ved:

▼B

KOMMISSIONENS FORORDNING (EF) Nr. 993/2001

af 4. maj 2001

om ændring af forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks

(EØS-relevant tekst)

Der er betydelig vækst i den internationale handel med brugte og færdigpakkede beklædningsgenstande. Med henblik på at fremme handelen vil det være en fordel at specificere den oprindelsesregel, der gælder for brugte beklædningsgenstande og andre brugte varer, der er blevet indsamlet og pakket. WTO's komité for oprindelsesregler vedtog i forbindelse med den internationale harmonisering af ikke-præferenceoprindelsesregler (WTO-aftalen om oprindelsesregler) en regel, hvorved oprindelsen af brugte beklædningsgenstande og andre brugte varer fastlægges på baggrund af princippet om sidste væsentlige bearbejdning.

Antallet af bilag bør kraftigt beskæres. Nogle bør indarbejdes i selve teksten (69a, 74 og 95). Andre bør sammenfattes i et enkelt bilag (67 og 68; 70, 75a, 81, 82, 84, 98 og 106; 71, 72 og 83; 85, 86, 88, 89 og 107). Andre igen bør udgå, fordi indholdet af dem snarere er af forklarende art. Der bør indsættes to nye bilag (70 og 73).

I kodeks, som ændret ved forordning (EF) nr. 2700/2000, er der ligeledes fastsat grundlag for at give medlemsstaterne mulighed for at udpege frizoner, hvor der skal foretages toldkontrol og opfyldes formaliteter, og hvor bestemmelserne vedrørende toldskyld skal anvendes i overensstemmelse med kravene til toldoplagsproceduren. Der bør derfor sondres mellem frizonerne afhængigt af, hvilken kontroltype der gælder for dem.

Samtlige regler om toldprocedurer af økonomisk betydning bør gøres mere rationelle, og der bør tages hensyn til, at der for hver enkelt af de fem toldprocedurer af økonomisk betydning er en række enslydende bestemmelser. For at undgå en gentagelse af reglerne bør bestemmelser, som er fælles for to eller flere procedurer, omhandles i samme kapitel. Denne del vedrører især bevillinger — herunder bevillinger, der involverer flere administrationer — og forenklede bevillingsprocedurer, lagerregnskab, udbyttesatser, udligningsrenter, fremgangsmåder for afslutning af procedurerne, overførsel og administrativt samarbejde samt en harmonisering af ansøgnings- og bevillingsformularer. For at skabe mere fleksibilitet i procedurereglerne bør der fastsættes mulighed for at meddele bevilling med tilbagevirkende kraft for en periode på et år under særlige omstændigheder.

Sammenhængen mellem proceduren for aktiv forædling og eksportrestitutionsordningen for landbrugsprodukter kræver mere detaljerede regler, efter at der i Verdenshandelsorganisationen er blevet vedtaget en reduktion af eksportsubsidierne.

Ved forordning EØF nr. 2913/92, i det følgende benævnt »kodeks«, fastsættes grundlaget for at gøre adgangsbetingelserne til nogle af procedurerne mere fleksible ved at erstatte positivlisten med en undersøgelse af de økonomiske forudsætninger i tilfælde af forarbejdning under toldkontrol og ved at koncentrere undersøgelsen af de økonomiske forudsætninger til følsomme varer, inden bevillingerne til aktiv forædling udstedes, samt ved passiv forædling at øge anvendelse af den beregningsmetode, der er baseret på forarbejdningsomkostningerne.

For at give toldmyndighederne og de erhvervsdrivende de størst mulige fordele ved det datamatiserede forsendelsessystem er det hensigtsmæssigt at udvide forpligtelsen til at udveksle oplysninger med bestemmelsesstedet under anvendelse af edb-teknik til at omfatte godkendte modtagere.

Med henblik på datamatiseret kontrol med individuel sikkerhedsstillelse ved hjælp af sikkerhedsdokumenter er det hensigtsmæssigt, at kautionisten forpligtes til at stille alle ønskede oplysninger om de udstedte sikkerhedsdokumenter til rådighed for garantikontoret.

Når der er tale om garantier, der overvåges af det datamatiserede forsendelsessystem, bør det være muligt at undlade at fremlægge garantidokumenter i papirform for afgangsstedet.

Med henblik på overvågningen af anvendelse af samlet garanti og fritagelse for sikkerhedsstillelse er det nødvendigt, at der skønsmæssigt fastlægges et beløb for told og andre afgifter for hver forsendelsesoperation i de tilfælde, hvor de data, der er nødvendige for denne beregning, ikke foreligger. Imidlertid bør toldmyndighederne kunne fastlægge et andet beløb på grundlag af andre oplysninger, de måtte være i besiddelse af.

Udveksling af oplysninger mellem toldmyndighederne på afgangssteder og grænseovergangssteder under anvendelse af informationsteknologi og computernetværker vil gøre det muligt at foretage en mere effektiv kontrol med forsendelsesoperationer, samtidig med at fragtførerne fritages for at skulle forelægge en grænseovergangsattest ved hvert grænseovergangssted.

Der bør i Kommissionens forordning (EØF) nr. 2454/93 ( 3 ), senest ændret ved forordning (EF) nr. 2787/2000 ( 4 ), indsættes bestemmelser med henblik på at udvikle og fuldstændiggøre og om nødvendigt ajourføre de retlige rammer for det datamatiserede forsendelsessystem for at sikre, at den fuldt datamatiserede forsendelsesprocedure fungerer på homogen og pålidelig vis.

Artikel 1

I forordning (EØF) nr. 2454/93 foretages følgende ændringer:

— emballage som nævnt i artikel 571, litra a), når den er forsynet med mærker, der ikke kan slettes eller fjernes, og som viser at emballagen tilhører en person etableret uden for Fællesskabets toldområde«

c) velfærdsmateriel for søfolk, der anvendes på et skib i udenrigsfart i overensstemmelse med artikel 564, litra a).«

»1. Selv om der ikke foretages skriftlig eller mundtlig toldangivelse, anses følgende varer for at være angivet til midlertidig indførsel ved den i artikel 233 omhandlede handling i overensstemmelse med artikel 579:

Såfremt der meddeles to eller flere bevillinger vedrørende toldprocedurer af økonomisk betydning til samme person, og en af procedurerne afsluttes ved henførsel under en anden procedure, skal der ikke indgives nogen supplerende angivelse, når hjemstedsordningen anvendes.«

»d) for EF-landbrugsprodukter, der er henført under toldoplagsproceduren i medfør af artikel 524, må der ikke anvendes nogen forenklet fremgangsmåde.«

c) varer, der er henført under en suspensionsprocedure eller i en frizone af kontroltype II som defineret i artikel 799.«

»b) varer, der befinder sig under midlertidig opbevaring eller i en frizone af kontroltype I som defineret i artikel 799 eller i et frilager

»7. Når et skib som omhandlet i artikel 313a, stk. 1, som følge af omstændigheder, som ikke kunne forudses, eller force majeure er nødt til at omlade varer på havet eller midlertidigt anløbe en havn i et tredjeland eller i en frizone af kontroltype I som defineret i artikel 799 i en havn i Fællesskabets toldområde, underretter rederiet straks toldmyndighederne i de efterfølgende havne for den pågældende faste rutefart.«

»— at der for de ruter, der ansøges om bevilling for, ikke vil ske anløb i en havn i et tredjeland eller i en frizone af kontroltype I som defineret i artikel 799 i en havn i Fællesskabets toldområde, og at der ikke vil blive omladet varer på havet, og«

»3a Hvis garantistedet udveksler garantidata med afgangsstederne under anvendelse af informationsteknologi og computernetværker, giver kautionisten garantistedet alle nødvendige oplysninger om de sikkerhedsdokumenter for enkeltkaution, som han har udstedt i overensstemmelse med de retningslinjer, der fastlægges af toldmyndighederne«

»1a Når bestemmelserne i afdeling 2, underafdeling 7, finder anvendelse, og toldmyndighederne i afgangslandet ikke har modtaget »ankomstmeddelelsen« før udløbet af den frist, inden for hvilken varerne skal frembydes på bestemmelsesstedet, underretter disse myndigheder den hovedforpligtede og anmoder ham om at fremlægge bevis på, at proceduren er afsluttet.«

Grænseovergangsstedet registrerer grænsepassagen på baggrund af »meddelelsen om forventet forsendelse«, som modtages fra afgangsstedet. Enhver verifikation af varerne foretages med anvendelse af »meddelelsen om forventet forsendelse« som grundlag for en sådan verifikation. Grænsepassagen meddeles afgangsstedet under anvendelse af »meddelelsen om grænsepassage«. Denne meddelelse skal være i overensstemmelse med den struktur og have de særlige kendetegn, som er fastlagt efter fælles aftale mellem toldmyndighederne.«

»Med henblik på anvendelse af første afsnit foretages der en beregning af den toldskyld, der kan opstå i forbindelse med hver forsendelsesoperation. Når de nødvendige data ikke foreligger, antages beløbet at være 7 000 EUR, medmindre andre oplysninger i toldmyndighedernes besiddelse fører til et andet tal.«

»Når der udveksles kautionsdata mellem afgangsstedet og garantistedet under anvendelse af informationsteknologi og computernetværker, forelægges der ikke nogen attest for afgangsstedet.«

1. Hvis bestemmelsesstedet anvender bestemmelserne i afdeling 2, underafdeling 7, kan personer tilkendes status som godkendte modtagere, hvis de ud over at opfylde betingelserne i artikel 373 anvender edb-teknik til at kommunikere med toldmyndighederne.

28) Del II, afsnit III (artikel 496-787) affattes således:

»AFSNIT III

TOLDPROCEDURER AF ØKONOMISK BETYDNING







KAPITEL 1

Grundbestemmelser for mere end en procedure







Afdeling 1

Definitioner

Artikel 496

I dette afsnit forstås ved:

a) »procedure« : en toldprocedure af økonomisk betydning

b) »bevilling« : tilladelse fra toldmyndighederne til at anvende en procedure

c) »enhedsbevilling« : en bevilling, der involverer forskellige toldadministrationer vedrørende henførsel under og/eller afslutning af en procedure, oplagring, supplerende forædlings- eller forarbejdningsprocesser eller anvendelser

d) »bevillingshaver« : indehaveren af en bevilling

e) »kontroltoldsted« : det toldsted, som i bevillingen er angivet som værende bemyndiget til at kontrollere proceduren

f) »henførselstoldsted« : det eller de toldsteder, som i bevillingen er angivet som værende bemyndiget til at antage angivelser om henførsel af varer under proceduren

g) »afslutningstoldsted« : det eller de toldsteder, som i bevillingen er angivet som værende bemyndiget til at antage angivelser, hvorved varer efter henførsel under proceduren angives til en ny, tilladt toldmæssig bestemmelse eller anvendelse eller ved passiv forædling overgår til fri omsætning

h) »tresidet procedure« : den ordning, hvor afslutningstoldstedet ikke er det samme som henførselstoldstedet

i) »bogholderi« : bevillingshaverens handels-, skatte- eller andre regnskabspapirer eller data i dennes bogholderi

j) »regnskaber« : data indeholdende alle de nødvendige oplysninger og tekniske enkeltheder på et hvilket som helst medium til, at toldmyndighederne kan føre tilsyn med og kontrollere procedurerne, især om varernes bevægelser og gældende toldmæssige status; ved toldoplagsproceduren kaldes regnskaberne lagerregnskab

k) »hovedforædlingsprodukter« : forædlingsprodukter til hvis fremstilling der er meddelt bevilling til proceduren

l) »biforædlingsprodukter« : andre forædlingsprodukter end de i bevillingen anførte hovedforædlingsprodukter, som nødvendigvis er et resultat af forædlingsprocessen

m) »frist for afslutning af proceduren« : den frist, inden for hvilken varerne eller produkterne skal være angivet til en ny, tilladt toldmæssig bestemmelse eller anvendelse, herunder afhængigt af situationen for at anmode om godtgørelse af importafgifter efter aktiv forædling (tilbagebetalingsordningen) eller for at opnå hel eller delvis fritagelse for importafgifter ved overgang til fri omsætning efter passiv forædling.







Afdeling 2

Ansøgning om bevilling

Artikel 497

1. Ansøgning om bevilling udfærdiges skriftligt efter modellen i bilag 67.

2. Toldmyndighederne kan give tilladelse til, at en ansøgning om fornyelse eller ændring af en bevilling indgives ved simpel skriftlig anmodning.

3. I følgende tilfælde kan ansøgningen dog være i form af en toldangivelse udfærdiget skriftligt eller på edb efter den normale procedure:

a) ved aktiv forædling: såfremt de i artikel 539 fastsatte økonomiske forudsætninger kan anses for at være opfyldt, bortset fra ansøgninger vedrørende ækvivalente varer

b) ved forarbejdning under toldkontrol: såfremt de i artikel 552, stk. 1, første afsnit, fastsatte økonomiske forudsætninger kan anses for at være opfyldt

c) ved midlertidig indførsel, herunder ved anvendelse af et ATA- eller CPD-carnet

▼C2

— ved passiv forædling: såfremt forædlingsprocesserne består i reparation, herunder fremgangsmåden med standardombytning uden forudgående indførsel — ved overgang til fri omsætning efter passiv forædling under anvendelse af fremgangsmåden med standardombytning med forudgående indførsel — ved overgang til fri omsætning efter passiv forædling under anvendelse af fremgangsmåden med standardombytning uden forudgående indførsel, når den allerede meddelte bevilling ikke omfatter denne ordning, og toldmyndighederne tillader ændring heraf — ved overgang til fri omsætning efter passiv forædling, såfremt forædlingsprocessen vedrører varer uden erhvervsmæssig karakter. d) Ansøgningen om bevilling kan have form af en mundtlig toldangivelse om midlertidig indførsel i henhold til artikel 229 ved forevisning af det i artikel 499, tredje afsnit, nævnte dokument. Ansøgningen om bevilling kan have form af en toldangivelse om midlertidig indførsel ved enhver anden handling i henhold til artikel 232, stk. 1.

4. Ansøgninger om en enhedsbevilling, undtagen til midlertidig indførsel, udfærdiges i overensstemmelse med stk. 1.

5. Toldmyndighederne kan kræve, at ansøgninger om midlertidig indførsel med fuldstændig fritagelse for importafgifter i henhold til artikel 578 skal ske i overensstemmelse med stk. 1.

Artikel 498

Den i artikel 497 omhandlede ansøgning om bevilling skal indgives:

a) for proceduren for toldoplag: til de toldmyndigheder, der er blevet udpeget som ansvarlige for det sted, der skal godkendes som toldoplag, eller hvor ansøgerens hovedbogholderi føres

b) for proceduren for aktiv forædling og for proceduren for forarbejdning under toldkontrol: til de toldmyndigheder, der er blevet udpeget som ansvarlige for det sted, hvor varerne skal forædles eller forarbejdes

c) for proceduren for midlertidig indførsel: til de toldmyndigheder, der er blevet udpeget som ansvarlige for det sted, hvor varerne skal anvendes, jf. dog ►C2 artikel 580, stk. 2 ◄ , andet afsnit

d) for proceduren for passiv forædling: til de toldmyndigheder, der er blevet udpeget som ansvarlige for det sted, hvor varerne, der skal angives til midlertidig udførsel, befinder sig.

Artikel 499

Når toldmyndighederne finder, at oplysningerne i ansøgningen er utilstrækkelige, kan de forlange yderligere oplysninger af ansøgeren.

Især i tilfælde, hvor ansøgningen fremsættes ved indgivelse af toldangivelse, skal toldmyndighederne — uden at dette i øvrigt berører artikel 220 — kræve, at ansøgningen vedlægges et dokument, hvori klarereren anfører mindst følgende oplysninger, medmindre disse oplysninger anses for at være unødvendige eller kan anføres i den formular, der anvendes til den skriftlige angivelse:

a) ansøgerens, klarererens og forarbejderens navn og adresse

b) forædlings- eller forarbejdningsprocessens art eller varernes anvendelse

c) teknisk beskrivelse af varerne, forædlings- eller forarbejdningsprodukterne og midler til at identificere dem

d) koder for de økonomiske forudsætninger i overensstemmelse med bilag 70

e) anslået udbyttesats eller metode, efter hvilken denne sats beregnes

f) anslået frist for procedurens afslutning

g) det toldsted, hvor proceduren påtænkes afsluttet

h) forædlings-, forarbejdnings- eller anvendelsessted

i) påtænkte overførselsformaliteter

j) ved mundtlig toldangivelse værdi og mængde af varerne.

Hvis det i ►C2 andet afsnit ◄ omhandlede dokument forelægges ved mundtlig toldangivelse om midlertidig indførsel, skal dette dokument indgives i to eksemplarer, hvor det ene eksemplar påtegnes af toldmyndighederne og afleveres til klarereren.







Afdeling 3

Enhedsbevilling

Artikel 500

1. Ansøges der om en enhedsbevilling, er forudgående tilladelse fra toldmyndighederne nødvendig efter proceduren i stk. 2 og 3.

2. Ved midlertidig indførsel indgives ansøgningen til toldmyndighederne for det første anvendelsessted, jf. dog ►C2 artikel 580, stk. 2 ◄ , andet afsnit.

I andre tilfælde indgives den til toldmyndighederne for det sted, hvor ansøgerens hovedbogholderi føres, hvilket letter revisionsbaseret kontrol af proceduren, og hvor i det mindste en del af den af bevillingen dækkede oplagring, forædling, forarbejdning eller midlertidige udførsel skal foregå.

3. Toldmyndighederne udpeget i overensstemmelse med stk. 2 sender ansøgningen og bevillingsudkastet til de andre berørte toldmyndigheder, som inden 15 dage anerkender modtagelsen heraf.

De andre berørte toldmyndigheder meddeler eventuelle indsigelser inden 30 dage efter datoen for modtagelsen af bevillingsudkastet. Gøres der inden for denne frist indsigelse, og nås der ikke til enighed, afvises ansøgningen for den del, der er gjort indsigelse mod.

4. Toldmyndighederne kan meddele bevilling, hvis de ikke inden 30 dage modtager nogen indsigelse mod bevillingsudkastet.

De sender en kopi af den godkendte bevilling til alle de berørte toldmyndigheder.

Artikel 501

1. Er to eller flere toldadministrationer i almindelighed enige om kriterierne og betingelserne for meddelelse af en enhedsbevilling, kan nævnte administrationer også erstatte forudgående godkendelse i henhold til artikel 500, stk. 1, og udveksling af oplysninger i henhold til artikel 500, ►C2 stk. 4 ◄ , med en underretning.

2. Underretning er altid tilstrækkelig, når:

a) en enhedsbevilling bliver fornyet, lettere ændret, annulleret eller tilbagekaldt

b) ansøgningen om enhedsbevilling vedrører midlertidig indførsel, og denne ansøgning ikke skal udfærdiges efter modellen i bilag 67.

3. Underretning er ikke nødvendig, når:

a) det eneste, der berører flere toldadministrationer, er gennemførelse af aktiv eller passiv forædling ved den tresidede procedure uden anvendelse af sammenfattende oplysningsskemaer

b) der anvendes ATA- eller CPD-carneter

c) der bliver bevilget midlertidig indførsel ved antagelse af en mundtlig toldangivelse eller ved enhver anden handling.







Afdeling 4

Økonomiske forudsætninger

Artikel 502

1. Undtagen i de tilfælde, hvor de økonomiske forudsætninger anses for at være opfyldt i henhold til kapitel 3, 4 eller 6, meddeles bevilling ikke uden undersøgelse af de økonomiske forudsætninger.

2. For proceduren for aktiv forædling (kapitel 3), skal undersøgelsen fastslå, at det er økonomisk umuligt at udnytte fællesskabskilder på grundlag af følgende kriterier, som der er gjort nærmere rede for i del B i bilag 70:

a) der er ikke varer til rådighed fremstillet i Fællesskabet, der har samme kvalitet og tekniske egenskaber som de varer, der påtænkes indført til de planlagte forædlingsprocesser

b) prisforskelle mellem varer fremstillet i Fællesskabet og varer, der påtænkes indført

c) kontraktmæssige forpligtelser.

3. For proceduren for forarbejdning under toldkontrol (kapitel 4), skal undersøgelsen fastslå, om der ved at udnytte ikke-fællesskabskilder kan skabes eller opretholdes forarbejdningsaktiviteter i Fællesskabet.

4. For proceduren for passiv forædling (kapitel 6), skal undersøgelsen fastslå, om:

a) gennemførelsen af forædlingen uden for Fællesskabet kan føre til, at fællesskabsproducenterne bliver væsentligt ringere stillet, eller

b) gennemførelsen af forædlingen i Fællesskabet er umulig af økonomiske eller tekniske årsager eller som følge af kontraktmæssige forpligtelser.

Artikel 503

Der kan foretages en undersøgelse af de økonomiske forudsætninger med medvirken fra Kommissionen:

a) hvis de berørte toldmyndigheder ønsker konsultation før eller efter udstedelse af en bevilling

b) hvis en anden toldadministration gør indsigelse mod en udstedt bevilling

c) på Kommissionens initiativ.

Artikel 504

1. Hvis der indledes en undersøgelse efter artikel 503, oversendes sagen til Kommissionen. Den skal være vedlagt resultaterne af allerede påbegyndte undersøgelser.

2. Kommissionen sender en bekræftelse af modtagelsen eller en meddelelse til de berørte toldmyndigheder, når den handler på eget initiativ. Kommissionen beslutter med deres samtykke, om det er nødvendigt at foretage en undersøgelse af de økonomiske forudsætninger i udvalget.

3. Hvis sagen forelægges udvalget, underretter toldmyndigheden enten ansøgeren eller bevillingshaveren om, at undersøgelsen er blevet indledt, og såfremt ansøgningen endnu ikke er færdigbehandlet, at de i artikel 506 fastsatte frister er suspenderet.

4. Udvalgets konklusion skal iagttages af de berørte toldmyndigheder samt af toldmyndigheder, der behandler tilsvarende bevillinger eller ansøgninger.

Konklusionen kan omfatte offentliggørelse i De Europæiske Fællesskabers Tidende, C-udgaven.







Afdeling 5

Beslutning om en bevilling

Artikel 505

De toldmyndigheder, der er udpeget hertil, meddeler bevillingen på følgende måde:

a) ved ansøgninger indgivet i henhold til artikel 497, stk. 1, efter modellen i bilag 67

b) ved ansøgninger indgivet i henhold til artikel 497, stk. 3, ved antagelse af toldangivelsen

c) ved ansøgninger om fornyelse eller ændring ved enhver egnet handling.

Artikel 506

Ansøgeren underrettes om meddelelse af bevillingen eller årsagerne til afvisning af ansøgningen senest 30 dage eller i tilfælde af toldoplagsproceduren senest 60 dage efter datoen for indgivelse af ansøgningen eller datoen for modtagelse af manglende oplysninger eller supplerende oplysninger, som toldmyndighederne har udbedt sig.

Disse frister gælder ikke for enhedsbevilling, medmindre den udstedes i overensstemmelse med artikel 501.

Artikel 507

1. Uden at dette berører artikel 508 får bevillingen virkning på den dato, hvor den udstedes, eller på enhver senere dato, der er angivet i bevillingen. I tilfælde af privat toldoplag kan toldmyndighederne undtagelsesvis give deres samtykke til ansøgningen om bevilling af proceduren inden den egentlige udstedelse af bevillingen.

2. For bevillinger til toldoplagsproceduren fastsættes der ingen gyldighedsperiode.

3. For aktiv forædling, forarbejdning under toldkontrol og passiv forædling kan gyldighedsperioden for bevillingen bortset fra i behørigt begrundede tilfælde ikke overstige tre år fra det tidspunkt, hvor bevillingen får virkning.

4. Uanset stk. 3 kan gyldighedsperioden for en bevilling i forbindelse med aktiv forædling af varer, der er omfattet af bilag 73, del A, dog ikke overstige seks måneder.

For mælk og mejeriprodukter som omhandlet i artikel 1 i Rådets forordning (EF) nr. 1255/1999 ( 5 ) kan gyldighedsperioden ikke overstige tre måneder.

Artikel 508

1. Toldmyndighederne kan udstede bevillinger med tilbagevirkende kraft, dog ikke for toldoplagsproceduren.

En bevilling udstedt med tilbagevirkende kraft får tidligst virkning på den dato, hvor ansøgningen indgives, jf. dog bestemmelserne i stk. 2 og 3.

2. Vedrører en ansøgning fornyelse af en bevilling for samme slags transaktioner og varer, kan bevillingen meddeles med tilbagevirkende kraft fra den dato, hvor den oprindelige bevillings gyldighedsperiode udløb.

3. Under ekstraordinære omstændigheder kan den tilbagevirkende kraft af en bevilling forlænges yderligere, men ikke til over et år før datoen for ansøgningens indgivelse, forudsat at der foreligger et dokumenteret økonomisk behov, og

a) ansøgningen ikke er forbundet med forsøg på bedrageri eller åbenbar forsømmelighed

b) gyldighedsperioden, som ville være blevet bevilget i overensstemmelse med artikel 507, ikke overskrides

c) det af ansøgerens bogholderi fremgår, at alle kravene i forbindelse med proceduren kan anses for at være opfyldt, og at varerne om nødvendigt kan identificeres for den pågældende periode, og at regnskaberne er af en sådan beskaffenhed, at proceduren kan kontrolleres, og

d) alle nødvendige formaliteter til at bringe transaktionerne i overensstemmelse med reglerne kan opfyldes, også om nødvendigt ugyldiggørelse af angivelsen.







Afdeling 6

Andre bestemmelser vedrørende gennemførelsen af proceduren







Underafdeling 1

Almindelige bestemmelser

Artikel 509

1. De handelspolitiske foranstaltninger, som er fastsat i Fællesskabets retsakter, finder kun anvendelse på ikke-fællesskabsvarer, der skal henføres under en procedure, når disse foranstaltninger gælder varers indførsel i Fællesskabets toldområde.

2. Når forædlingsprodukter, bortset fra produkter anført i bilag 75, fremkommet ved aktiv forædling overgår til fri omsætning, anvendes de handelspolitiske foranstaltninger, som gælder for de anvendte indførselsvarer ved overgang til fri omsætning.

3. Når forarbejdningsprodukter fremstillet under proceduren for forarbejdning under toldkontrol overgår til fri omsætning, skal de handelspolitiske foranstaltninger, der gælder for disse produkter, kun bringes i anvendelse, såfremt sådanne foranstaltninger også er foreskrevet for de anvendte indførselsvarer.

4. Såfremt der i fællesskabsretsakterne er fastsat anvendelse af handelspolitiske foranstaltninger i forbindelse med overgang til fri omsætning, finder disse ikke anvendelse på forædlingsprodukter efter passiv forædling:

— der fortsat er varer med oprindelse i Fællesskabet i henhold til kodeksens artikel 23 og 24

— i forbindelse med reparation, også når fremgangsmåden med standardombytning benyttes

— ved supplerende forædlingsprocesser i medfør af kodeksens artikel 123.

Artikel 510

Kontroltoldstedet kan tillade, at toldangivelsen indgives til et andet toldsted end det, der er anført i bevillingen, jf. dog kodeksens artikel 161, stk. 5. Kontroltoldstedet fastlægger, hvordan det skal underrettes.







Underafdeling 2

Overførsel

Artikel 511

Af bevillingen skal det fremgå, om og under hvilke forudsætninger varer eller produkter, der er henført under en suspensionsordning, kan forsendes mellem forskellige steder eller til en anden bevillingshavers lokaler, uden at proceduren afsluttes (overførsel), hvorved der i så fald bortset fra ved midlertidig indførsel skal føres regnskab.

Overførsel er ikke mulig, når afgangs- eller ankomststed er et oplag af type B.

Artikel 512

1. Overførsel mellem forskellige steder, der er angivet i samme bevilling, kan foregå uden toldformaliteter.

2. Overførsel fra henførselstoldstedet til bevillingshaverens eller den erhvervsdrivendes virksomhed eller til anvendelsesstedet kan gennemføres på grundlag af angivelsen til henførsel under proceduren.

3. Overførsel til udpassagetoldstedet med henblik på genudførsel er mulig på grundlag af proceduren. I så fald er proceduren først afsluttet, når de til genudførsel angivne varer virkelig har forladt Fællesskabets toldområde.

Artikel 513

Overførsel fra en bevillingshaver til en anden kan kun finde sted, hvis sidstnævnte henfører de under ordningen overførte varer eller produkter under en tilladelse til at anvende hjemstedsordningen. Så snart varerne eller produkterne ankommer til den anden bevillingshavers lokaler, underrettes toldmyndighederne, og varerne eller produkterne noteres i regnskaberne som omhandlet i artikel 266. I så fald er en supplerende angivelse ikke nødvendig.

Ved midlertidig indførsel kan overførsel fra en bevillingshaver til en anden også finde sted på betingelse af, at sidstnævnte henfører varerne under proceduren ved anvendelse af en skriftlig toldangivelse i henhold til den normale procedure.

De formaliteter, der skal opfyldes, er anført i bilag 68. Ved modtagelsen af varerne eller produkterne, skal den anden bevillingshaver henføre dem under proceduren.

Artikel 514

Ved overførsel, der er forbundet med en øget risiko som omhandlet i bilag 44c, skal der stilles en sikkerhed, som giver samme garanti som ved forsendelsesordningen.







Underafdeling 3

Regnskaber

Artikel 515

I andre tilfælde end ved midlertidig indførsel kræver toldmyndighederne, at bevillingshaveren, den erhvervsdrivende eller oplagshaveren fører regnskab, medmindre de ikke anser det for nødvendigt.

Toldmyndighederne kan godkende eksisterende bogføring indeholdende de relevante oplysninger som regnskab.

Kontroltoldstedet kan kræve en lageropgørelse over alle eller en del af de varer, der er henført under proceduren.

Artikel 516

Det i artikel 515 nævnte regnskab, og når det kræves ved midlertidig indførsel i henhold til artikel 581, stk. 2, skal indeholde følgende informationer:

a) oplysninger, som står i rubrikkerne fra minimumslisten i bilag 37, om toldangivelsen til henførsel under proceduren

b) oplysninger fra de toldangivelser, ved hvilke varerne gives en toldmæssig bestemmelse eller anvendelse, hvorved proceduren afsluttes

c) dato og henvisning til andre tolddokumenter og alle andre dokumenter, der vedrører henførslen under og afslutningen af proceduren

d) forædlingens eller forarbejdningens art, behandlinger eller midlertidig anvendelse

e) udbyttesatsen eller i givet fald metode til beregning heraf

f) de nødvendige oplysninger til at kunne følge varerne, især med hensyn til hvor de opbevares, og oplysninger om eventuel overførsel

g) den nødvendige handelsmæssige eller tekniske beskrivelse til at kunne identificere varerne

h) oplysninger, hvorved det er muligt at følge bevægelserne under proceduren for aktiv forædling ved behandling af ækvivalente varer.

Toldmyndighederne kan dog undlade at kræve nogle af disse oplysninger, hvis det ikke har nogen skadelig indvirkning på kontrollen eller overvågningen af proceduren med hensyn til oplagring, behandling eller anvendelse af varerne.







Underafdeling 4

Udbyttesats og beregningsmetode

Artikel 517

1. Når det har betydning for de procedurer, der omhandles i kapitel 3, 4 og 6, anføres der en udbyttesats eller en metode til fastsættelse af denne sats, herunder gennemsnitssatser, i bevillingen eller på det tidspunkt, hvor varerne henføres under proceduren. Denne sats fastsættes så vidt muligt ud fra produktionsoplysninger eller andre tekniske data eller i mangel heraf ud fra oplysninger vedrørende behandlinger af samme art.

2. Under særlige omstændigheder kan toldmyndighederne fastsætte udbyttesatsen, efter at varerne er blevet henført under proceduren, men ikke senere end tidspunktet for deres angivelse til en ny toldmæssig bestemmelse eller anvendelse.

3. De faste udbyttesatser, der er fastsat for aktiv forædling i bilag 69, finder anvendelse på de i bilaget nævnte behandlinger.

Artikel 518

1. Fordelingen af indførselsvarer eller midlertidige udførselsvarer på forædlingsprodukterne beregnes med henblik på:

— at fastsætte, hvilke importafgifter der skal opkræves

— at fastsætte, hvilket beløb der skal fradrages, hvis der opstår toldskyld, eller

— at anvende handelspolitiske foranstaltninger.

Beregningerne foretages efter mængdenøglemetoden eller værdinøglemetoden alt efter omstændighederne eller enhver anden metode, der giver lignende resultater.

Med henblik på disse beregninger omfatter forædlingsprodukter også forarbejdningsprodukter og mellemprodukter.

2. Mængdenøglemetoden finder anvendelse, når:

a) kun en enkelt art af forædlingsprodukter opnås ved forædlingen; i dette tilfælde svarer mængden af indførselsvarer eller midlertidige udførselsvarer, der antages at være indeholdt i forædlingsprodukter, for hvilke der opstår toldskyld, til disse forædlingsprodukter som en procentdel af den samlede mængde forædlingsprodukter

b) flere arter af forædlingsprodukter opnås ved forædlingen, og alle bestanddele af indførselsvarer eller midlertidige udførselsvarer kan genfindes i hvert enkelt af disse forædlingsprodukter; i dette tilfælde svarer mængden af indførselsvarer eller midlertidige udførselsvarer, der antages at være indeholdt i mængden af et givet forædlingsprodukt, for hvilke der opstår toldskyld, til: i) forholdet mellem denne særlige art af forædlingsprodukter, uanset om der opstår toldskyld, og den samlede mængde af alle forædlingsprodukter, og ii) forholdet mellem mængden af forædlingsprodukter, for hvilke der opstår toldskyld, og den samlede mængde af forædlingsprodukter af samme art.

Ved afgørelse af, om forudsætningerne for at anvende de under litra a) eller b) omhandlede metoder er til stede, tages der ikke hensyn til svind. Ved svind forstås den del af indførselsvarer eller midlertidige udførselsvarer, som tilintetgøres eller forsvinder under forædlingsprocessen, især ved processer som fordampning, tørring, udslip i form af gas eller udløb i skyllevand, jf. dog artikel 862. Ved passiv forædling sidestilles biforædlingsprodukter i form af affald, skrot, rester og spild med svind.

3. Værdinøglemetoden anvendes, når mængdenøglemetoden ikke kan anvendes.

Mængden af indførselsvarer eller midlertidige udførselsvarer, der antages at være indeholdt i mængden af et givet forædlingsprodukt, for hvilke der opstår toldskyld, svarer til:

a) værdien af denne særlige art af forædlingsprodukter, uanset om der opstår toldskyld, som en procentdel af den samlede værdi af alle forædlingsprodukter, og

b) værdien af de forædlingsprodukter, for hvilke der opstår toldskyld, som en procentdel af den samlede værdi af forædlingsprodukter af samme art.

Værdien af hvert af de forskellige forædlingsprodukter, der benyttes ved anvendelsen af værdinøglemetoden, er den seneste pris ab fabrik i Fællesskabet, eller den seneste salgspris i Fællesskabet for identiske eller lignende produkter, forudsat at priserne ikke er påvirket af en indbyrdes afhængighed mellem køber og sælger.

4. Kan værdien ikke fastsættes ►C2 i overensstemmelse med stk. 3 ◄ , fastsættes den på et rimeligt grundlag.







Underafdeling 5

Udligningsrenter

Artikel 519

1. Opstår der toldskyld for forædlingsprodukter eller indførselsvarer, der har været henført under proceduren for aktiv forædling eller midlertidig indførsel, skal der betales udligningsrenter af det skyldige importafgiftsbeløb for den pågældende periode.

2. Den tre-måneders pengemarkedsrentesats, der offentliggøres i det statistiske tillæg til månedsoversigten fra Den Europæiske Centralbank, finder anvendelse.

Den sats, der skal anvendes, er satsen, der gælder to måneder før den måned, hvor toldskylden opstår og for den medlemsstat, hvor den første forædlingsproces eller anvendelse i henhold til bevillingen har eller skulle have fundet sted.

3. Renterne beregnes pr. kalendermåned og løber fra den første dag i måneden efter den første henførsel under proceduren af de indførselsvarer, for hvilke der opstår toldskyld. Perioden ophører den sidste dag i den måned, i hvilken toldskylden opstår.

Når der i forbindelse med aktiv forædling (tilbagebetalingsordningen) anmodes om overgang til fri omsætning efter kodeksens artikel 128, stk. 4, beregnes renterne for den periode, der løber fra den første dag i måneden efter den måned, hvor der er indrømmet godtgørelse eller fritagelse af importafgiften.

4. Stk. 1, 2 og 3 finder ikke anvendelse i følgende tilfælde:

a) når den periode, der skal tages i betragtning, er mindre end en måned

b) når beløbet af gældende udligningsrenter ikke overstiger 20 EUR pr. opstået toldskyld

c) når der opstår en toldskyld for at muliggøre præferencetoldbehandling i henhold til en aftale mellem Fællesskabet og et tredjeland ved indførsel i dette tredjeland

d) når affald og skrot, der er fremkommet ved tilintetgørelse, overgår til fri omsætning

e) når de i bilag 75 anførte biforædlingsprodukter overgår til fri omsætning, for så vidt de forholdsmæssigt svarer til den del af hovedforædlingsprodukterne, der er blevet udført

f) når der opstår toldskyld som følge af overgang til fri omsætning på de i kodeksens artikel 128, stk. 4, fastsatte betingelser, hvis der endnu ikke er indrømmet godtgørelse af eller fritagelse for importafgifterne for de pågældende produkter

g) i de tilfælde, hvor bevillingshaveren anmoder om overgang til fri omsætning og godtgør, at det på grund af særlige forhold, der ikke indebærer forsømmelighed eller urigtigheder fra hans side, er umuligt, eller økonomisk umuligt, at gennemføre den tilsigtede genudførsel på de vilkår, han havde påregnet og behørigt dokumenteret ved indgivelsen af ansøgning om bevilling

h) når der opstår en toldskyld, og der er stillet en kontant sikkerhed svarende til dette toldskyldsbeløb

i) når der opstår toldskyld efter kodeksens artikel 201, stk. 1, litra b), eller i forbindelse med overgang til fri omsætning af varer, som var henført under proceduren for midlertidig indførsel i henhold til artikel 556 til 561, 563, 565, 568, 573, litra b), eller 576 i nærværende forordning.

5. I tilfælde af aktiv forædling, hvor antallet af indførselsvarer og/eller forædlingsprodukter gør det økonomisk umuligt at anvende bestemmelserne i stk. 2 og 3, kan toldmyndighederne efter anmodning fra den pågældende tillade, at der anvendes forenklede metoder, der giver lignende resultater, til beregning af udligningsrenterne.







Underafdeling 6

Afslutning af proceduren

Artikel 520

1. Såfremt indførselsvarer eller midlertidige udførselsvarer er blevet henført under proceduren i henhold til samme bevilling, men på grundlag af to eller flere angivelser:

— gælder angivelsen af varer eller produkter til en ny toldmæssig bestemmelse eller anvendelse i tilfælde af en suspensionsprocedure som afslutning af proceduren for de pågældende indførselsvarer, som blev henført under proceduren på grundlag af de tidligste angivelser

— anses forædlingsprodukterne i tilfælde af aktiv forædling (tilbagebetalingsordningen) eller passiv forædling for at være blevet fremstillet af henholdsvis de pågældende indførselsvarer eller midlertidige udførselsvarer, som blev henført under proceduren på grundlag af de tidligste angivelser.

Anvendelse af ►C2 første afsnit ◄ må ikke føre til uberettigede importafgiftsfordele.

Bevillingshaveren kan anmode om, at proceduren afsluttes for de specifikke indførselsvarer eller midlertidige udførselsvarer.

2. Såfremt varer henført under proceduren placeres sammen med andre varer, og de tilintetgøres eller går tabt, kan toldmyndighederne acceptere et bevis fra bevillingshaveren, hvoraf det fremgår, hvor stor en del af de varer, der er henført under proceduren, der er tilintetgjort eller gået tabt. Hvis det ikke er muligt for bevillingshaveren at fremskaffe bevis herfor, beregnes mængden af sådanne varer, der er tilintetgjort eller gået tabt, i forhold til den mængde af varer af samme art, som er henført under proceduren på det tidspunkt, hvor de blev tilintetgjort eller gik tabt.

Artikel 521

1. Senest ved udløbet af fristen for afslutning af proceduren, uafhængigt af om der anvendes en opgørelse i overensstemmelse med kodeksens artikel 118, stk. 2, andet afsnit:

— forelægges afslutningsopgørelsen i tilfælde af aktiv forædling (suspensionsordningen) eller forarbejdning under toldkontrol for kontroltoldstedet inden 30 dage

— indgives anmodningen om godtgørelse af eller fritagelse for importafgifter i tilfælde af aktiv forædling ►C2 (tilbagebetalingsordningen) ◄ til kontroltoldstedet inden seks måneder.

Når særlige omstændigheder berettiger dertil, kan toldmyndighederne forlænge fristen endog efter fristens udløb.

2. Opgørelsen eller anmodningen skal indeholde følgende oplysninger, medmindre kontroltoldstedet har bestemt andet:

a) henvisning til bevillingen

b) mængden af hver art indførselsvare, for hvilke der anmodes om afslutning, godtgørelse eller fritagelse, eller de indførselsvarer, der er henført under proceduren som led i den tresidede procedure

c) den KN-kode, hvorunder indførselsvarerne henhører

d) den importafgiftssats, der gælder for indførselsvarerne, og eventuelt deres toldværdi

e) henvisning til de angivelser, i medfør af hvilke indførselsvarerne blev henført under proceduren

f) art og mængde af forædlingsprodukter eller forarbejdningsprodukter eller varer i uforandret stand og den toldmæssige bestemmelse eller anvendelse, som de er angivet til, herunder henvisning til tilsvarende angivelser, andre tolddokumenter eller ethvert andet dokument, der vedrører afslutning og frister for afslutning af proceduren

g) forædlings- eller forarbejdningsprodukternes værdi, hvis afslutningen sker på grundlag af værdinøglemetoden

h) den fastsatte udbyttesats

i) det importafgiftsbeløb, der skal betales, godtgøres eller indrømmes fritagelse for, samt beløbet for eventuelle udligningsrenter, der skal betales. Såfremt dette beløb refererer til anvendelse af artikel 546, skal det angives

j) i tilfælde af forarbejdning under toldkontrol, KN-koden for forarbejdningsprodukterne og nødvendige elementer til at bestemme toldværdien.

3. Kontroltoldstedet kan udarbejde afslutningsopgørelsen.







Afdeling 7

Administrativt samarbejde

Artikel 522

Toldmyndighederne sender Kommissionen følgende oplysninger i de tilfælde, inden for de frister og i det format, der er angivet i bilag 70:

a) for så vidt angår aktiv forædling og forarbejdning under toldkontrol: i) udstedte bevillinger ii) afviste ansøgninger eller annullerede eller tilbagekaldte bevillinger, fordi de økonomiske forudsætninger ikke er opfyldt

b) for så vidt angår passiv forædling: i) bevillinger, der er udstedt i henhold til kodeksens artikel 147, stk. 2 ii) afviste ansøgninger eller annullerede eller tilbagekaldte bevillinger, fordi de økonomiske forudsætninger ikke er opfyldt.

Kommissionen stiller disse oplysninger til rådighed for toldadministrationerne.

Artikel 523

For at stille relevante oplysninger til rådighed for andre toldsteder, der er involveret i anvendelsen af proceduren, kan følgende oplysningsskemaer, som er vist i bilag 71, udstedes efter anmodning fra den berørte person eller på toldmyndighedernes initiativ, medmindre toldmyndighederne bliver enige om andre midler til udveksling af oplysninger:

a) for toldoplag: til meddelelse af elementer til beregning af toldskyld for varer, før de er blevet underkastet sædvanlige behandlinger — oplysningsskema INF 8

b) for aktiv forædling: i) til meddelelse af oplysninger om afgiftsbeløb, udligningsrenter, sikkerhedsstillelse og handelspolitiske foranstaltninger — oplysningsskema INF 1 ii) til meddelelse af oplysninger om forædlingsprodukter, der skal angives til en anden godkendt toldmæssig bestemmelse eller anvendelse i den tresidede procedure — oplysningsskema INF 9 iii) til meddelelse af oplysninger om forudgående udførsel i den tresidede procedure for at opnå afgiftsfritagelse for indførselsvarer — oplysningsskema INF 5 iv) til meddelelse af oplysninger, som muliggør godtgørelse af eller fritagelse for afgifter under tilbagebetalingsordningen — oplysningsskema INF 7

c) for midlertidig indførsel: til meddelelse af elementer til beregning af toldskyld eller om afgiftsbeløb, der allerede er opkrævet for varer, der er blevet forsendt — oplysningsskema INF 6

d) for passiv forædling: til meddelelse af oplysninger om midlertidigt udførte varer i den tresidede procedure for at opnå hel eller delvis fritagelse for afgifter for forædlingsprodukter — oplysningsskema INF 2.







KAPITEL 2

Toldoplag







Afdeling 1

Almindelige bestemmelser

Artikel 524

I dette kapitel forstås i forbindelse med landbrugsprodukter ved: »varer med præfinansiering«: fællesskabsvarer, der skal udføres i uforandret stand, og som er genstand for udbetaling af et beløb svarende til eksportrestitutionen, hvis en sådan udbetaling er fastsat i Rådets forordning (EØF) nr. 565/80 ( 6 ).

Artikel 525

1. Når toldoplaget er offentligt, gælder følgende benævnelser:

a) når ansvaret ligger hos oplagshaveren: oplag af type A

b) når ansvaret ligger hos oplæggeren: oplag af type B

c) når oplaget forvaltes af toldmyndighederne: oplag af type F.

2. Når toldoplaget er privat, og ansvaret ligger hos oplagshaveren, som er den samme som oplæggeren, uden nødvendigvis at være ejer af varerne, gælder følgende benævnelser:

a) når varers overgang til fri omsætning foregår efter hjemstedsordningen og kan bevilges på grundlag af varernes art, toldværdi og mængde på tidspunktet for deres henførsel under proceduren: oplag af type D

b) når proceduren finder anvendelse, selv om varerne ikke nødvendigvis er oplagret på et sted, der er godkendt som toldoplag: oplag af type E

c) når ingen af de særlige situationer under ovenstående led er gældende: oplag af type C.

3. En bevilling til et oplag af type E kan indeholde en bestemmelse om, at det er reglerne for oplag af type D, der skal anvendes.







Afdeling 2

Supplerende betingelser for meddelelse af bevilling

Artikel 526

1. Når toldmyndighederne meddeler bevillingen, skal de udpege de lokaler eller ethvert andet område, der kan godkendes som toldoplag af type A, B, C eller D. De kan også godkende midlertidige oplag som sådanne typer af oplag eller drive dem som oplag af type F.

2. Et område kan ikke godkendes til mere end et toldoplag ad gangen.

3. Hvis varer frembyder en fare eller vil kunne fremkalde en ændring af andre varers tilstand, eller af andre årsager kræver særlige indretninger, kan det af bevillingerne fremgå, at de kun må oplagres i lokaler, der er specielt udstyret hertil.

4. Oplag af type A, C, D og E kan godkendes som proviantoplag i overensstemmelse med artikel 40 i Kommissionens forordning (EF) nr. 800/1999 ( 7 ).

5. Der kan kun meddeles enhedsbevillinger for private toldoplag.

Artikel 527

1. Bevillinger meddeles kun, hvis de tilsigtede sædvanlige former for behandling, aktiv forædling eller forarbejdning under toldkontrol af varerne, ikke er mere fremtrædende end selve varernes oplagring.

2. Bevillinger meddeles ikke, hvis lokaler bestemt til toldoplag eller lagerfaciliteter benyttes til detailsalg.

Der kan dog meddeles en bevilling, hvis varerne sælges med fritagelse for importafgifter:

a) til rejsende i tredjelandstrafik

b) i henhold til diplomatiske eller konsulære arrangementer

c) til medlemmer af internationale organisationer eller til NATO-styrker.

3. Med henblik på anvendelse af kodeksens artikel 86 tages der ved vurderingen af forholdet mellem de administrative udgifter, som foranstaltningerne til tilsyn og kontrol med toldoplaget medfører, og det økonomiske behov for oplæggelse bl.a. hensyn til oplagets type og de fremgangsmåder, som kan benyttes.







Afdeling 3

Lagerregnskab

Artikel 528

1. I oplag af type A, C, D og E er oplagshaveren den, der udpeges til at føre lagerregnskabet.

2. I oplag af type F fører det toldsted, der driver oplaget, toldoptegnelser i stedet for lagerregnskab.

3. I oplag af type B opbevarer kontroltoldstedet angivelser, der benyttes til henførsel under proceduren, i stedet for lagerregnskab.

Artikel 529

1. Lagerregnskabet skal til enhver tid vise den aktuelle beholdning af varer, som endnu er henført under toldoplagsproceduren. Oplagshaveren indgiver inden for frister, som toldmyndighederne fastsætter, en lageropgørelse til kontroltoldstedet.

2. Når kodeksens artikel 112, stk. 2, finder anvendelse, skal varernes toldværdi inden deres behandling anføres i lagerregnskabet.

3. Lagerregnskabet skal indeholde oplysninger om midlertidig fjernelse af varer og om fælles oplagring af varer i overensstemmelse med artikel 534, stk. 2.

Artikel 530

1. Hvor der er tale om henførsel under proceduren i et oplag af type E, sker bogføringen på tidspunktet for varernes ankomst til bevillingshaverens lagerfaciliteter.

2. Hvis toldoplaget samtidig tjener som midlertidigt oplag, sker bogføringen på tidspunktet for antagelse af angivelsen om henførsel under proceduren.

3. Bogføring i lagerregnskabet vedrørende procedurens afslutning sker senest på tidspunktet for varernes fraførsel fra toldoplaget eller bevillingshaverens lagerfaciliteter.







Afdeling 4

Andre bestemmelser vedrørende procedurens gennemførelse

Artikel 531

Ikke-fællesskabsvarer kan underkastes de sædvanlige behandlinger, der er anført i bilag 72.

Artikel 532

Varer kan fjernes midlertidigt for en periode på højst tre måneder. Når omstændighederne taler derfor, kan denne periode forlænges.

Artikel 533

Anmodningen om tilladelse til at udføre sædvanlige behandlinger eller til at fjerne varer midlertidigt fra toldoplaget skal indgives skriftligt til kontroltoldstedet for hvert enkelt tilfælde. Den skal indeholde alle de nødvendige oplysninger til anvendelse af proceduren.

En sådan tilladelse kan gives som led i en bevilling til oplagsproceduren. Kontroltoldstedet skal i så fald underrettes på en af dette fastsat måde om, at en sådan behandling vil blive gennemført, eller at varerne vil blive midlertidigt fjernet.

Artikel 534

1. Hvis fællesskabsvarer oplagres i lokaler bestemt til toldoplag eller i lagerfaciliteter, der benyttes til varer henført under oplagsproceduren, kan der fastsættes særlige retningslinjer for identifikation af disse varer, især med henblik på at skelne dem fra varer, der er henført under toldoplagsproceduren.

2. Toldmyndighederne kan tillade fælles oplagring, når det ikke er muligt til enhver tid at identificere de enkelte varers toldmæssige status. Varer med præfinansiering er udelukket fra denne mulighed.

Varer, der indgår i fælles oplagring, skal have den samme ottecifrede KN-kode, den samme handelskvalitet og de samme tekniske egenskaber.

3. Med henblik på at blive angivet til en toldmæssig bestemmelse eller anvendelse, kan varer, der indgår i fælles oplagring, samt i særlige tilfælde identificerbare varer, der opfylder betingelserne i stk. 2, andet afsnit, anses for at være enten fællesskabsvarer eller ikke-fællesskabsvarer.

Denne mulighed må dog ikke bevirke, at der ved fraførsel af varer angivet til en toldmæssig bestemmelse eller anvendelse gives en bestemt toldmæssig status til en større mængde varer end den, der reelt har denne status, og som befinder sig på oplaget eller lageret.

Artikel 535

1. Hvis der foretages aktiv forædling eller forarbejdning under toldkontrol i lokaler bestemt til toldoplag eller i lagerfaciliteter, finder bestemmelserne i artikel 534 tilsvarende anvendelse på varer henført under disse procedurer.

Vedrører disse processer imidlertid aktiv forædling uden anvendelse af ækvivalens eller forarbejdning under toldkontrol finder bestemmelserne i artikel 534 om fælles oplagring ikke anvendelse hvad angår fællesskabsvarer.

2. Toldmyndighederne skal ud fra regnskaberne til enhver tid kunne kontrollere den nøjagtige situation for alle varer eller produkter, der er henført under proceduren.







KAPITEL 3

Aktiv forædling







Afdeling 1

Almindelige bestemmelser

Artikel 536

I dette kapitel forstås ved:

a) »forudgående udførsel« : den ordning, hvorved forædlingsprodukter, der er fremstillet af ækvivalente varer, udføres forud for indførselsvarernes henførsel under proceduren efter suspensionsordningen

b) »lønforarbejdning« : enhver forædling, der udføres efter forskrifter fra en ordregiver etableret i et tredjeland og for dennes regning og i almindelighed alene mod betaling af udgifterne ved forarbejdning af indførselsvarer, der direkte eller indirekte stilles til bevillingshaverens rådighed.







Afdeling 2

Supplerende betingelser for meddelelse af bevilling

Artikel 537

Der meddeles kun bevilling, når ansøgeren har til hensigt at genudføre eller udføre hovedforædlingsprodukter.

Artikel 538

Der kan også meddeles bevilling for de varer, der henvises til i kodeksens artikel 114, stk. 2, litra c), fjerde led, med undtagelse af:

a) energikilder, undtagen brændstoffer, som er nødvendige til afprøvning af forædlingsprodukter eller til konstatering af fejl ved indførselsvarer, som skal repareres

b) smøremidler, undtagen smøremidler, som er nødvendige til afprøvning, kalibrering, justering eller udtagning af forædlingsprodukter

c) materiel og værktøj.

Artikel 539

►C2 1. ◄ De økonomiske forudsætninger anses for at være opfyldt, undtagen når ansøgningen vedrører indførselsvarer, der er anført i bilag 73.

►C2 2. ◄ De økonomiske forudsætninger anses dog også for at være opfyldt, når ansøgningen vedrører indførselsvarer, der er anført i bilag 73, forudsat at:

a) ansøgningen vedrører: i) processer, hvortil der benyttes varer uden erhvervsmæssig karakter ii) en lønforarbejdningskontrakt iii) forarbejdning af forædlingsprodukter, der allerede er fremstillet ved forædling under en tidligere bevilling, der er meddelt efter en undersøgelse af de økonomiske forudsætninger iv) sædvanlige behandlinger omhandlet i artikel 531 v) reparation vi) processer, hvorunder hård hvede henhørende under KN-kode 1001 10 00 forarbejdes til pastaprodukter henhørende under KN-kode 1902 11 00 og 1902 19, eller

b) den samlede værdi af indførselsvarerne for hver ansøger pr. kalenderår for hver ottecifret KN-kode ikke overstiger 150 000 EUR, eller

c) der i overensstemmelse med artikel 11 i Rådets forordning (EF) nr. 3448/93 ( 8 ) er tale om indførselsvarer, der er omfattet af del A i bilag 73, og ansøgeren forelægger et dokument udstedt af en kompetent myndighed, som tillader, at disse varer kan henføres under proceduren inden for en mængde, som er fastsat på grundlag af en forsyningsopgørelse.

Artikel 540

Af bevillingen skal det fremgå, hvilke midler og metoder der skal benyttes til identifikation af indførselsvarerne i forædlingsprodukterne, og hvilke betingelser der knytter sig til en korrekt gennemførelse af processer, hvor der anvendes ækvivalente varer.

Disse metoder og betingelser kan omfatte undersøgelse af regnskaber.







Afdeling 3

Bestemmelser vedrørende gennemførelsen af proceduren

Artikel 541

1. Af bevillingen skal det fremgå, om og under hvilke betingelser ækvivalente varer som omhandlet i kodeksens artikel 114, stk. 2, litra e), der har samme ottecifrede KN-kode, samme handelskvalitet og samme tekniske egenskaber som indførselsvarerne, kan anvendes til forædlingsprocesserne.

2. Ækvivalente varer kan være på et mere fremskredent produktionstrin end indførselsvarerne, når, bortset fra i særlige tilfælde, den overvejende del af forædlingsprocessen for disse ækvivalente varers vedkommende foregår i bevillingshaverens virksomhed eller i den virksomhed, hvor forarbejdningen foretages for dennes regning.

3. For de i bilag 74 omhandlede varer finder de særlige bestemmelser i nævnte bilag anvendelse.

Artikel 542

1. Bevillingen skal angive sidste frist for afslutning af proceduren. Når omstændighederne taler derfor, kan denne frist forlænges, selv efter udløbet af den oprindeligt fastsatte frist.

2. Når fristen for afslutning af proceduren udløber på en bestemt dato for alle de varer, der er henført under proceduren i en given periode, kan det i bevillingen være fastsat, at fristen for afslutning af proceduren automatisk forlænges for alle varer, der stadig er henført under proceduren på denne dato. Toldmyndighederne kan dog kræve, at sådanne varer angives til en ny, tilladt toldmæssig bestemmelse eller anvendelse inden for den frist, som de fastsætter.

3. Uanset om der bruges opgørelse, eller stk. 2 finder anvendelse, kan fristen for afslutning af proceduren for følgende forædlingsprodukter eller varer i uforandret stand ikke overstige:

a) fire måneder for mælk og mejeriprodukter som omhandlet i artikel 1 i forordning (EF) nr. 1255/1999

b) to måneder i tilfælde af slagtning uden opfedning af dyr henhørende under kapitel 1 i den kombinerede nomenklatur

c) tre måneder i tilfælde af opfedning (herunder eventuel slagtning) af dyr henhørende under KN-kode 0104 og 0105;

d) seks måneder i tilfælde af opfedning (herunder eventuel slagtning) af andre dyr henhørende under kapitel 1 i den kombinerede nomenklatur

e) seks måneder i tilfælde af forædling af kød

f) seks måneder i tilfælde af forædling af andre landbrugsprodukter af den art, for hvilken der er fastsat forudbetaling af eksportrestitutioner som omhandlet i artikel 1 i forordning (EØF) nr. 565/80, og som er forædlet til de i artikel 2, litra b) eller c) i samme forordning omhandlede produkter eller varer.

Når der gennemføres supplerende forædlingsprocesser, eller når ekstraordinære omstændigheder taler derfor, kan fristerne forlænges efter anmodning, men den samlede frist kan ikke overstige tolv måneder.

Artikel 543

1. Ved forudgående udførsel fastsættes i bevillingen den frist, inden for hvilken ikke-fællesskabsvarer skal være angivet til proceduren under hensyntagen til den tid, der er nødvendig for forsyningen og transporten til Fællesskabet.

2. Den i stk. 1 omhandlede frist kan ikke overstige:

a) tre måneder for varer, der er omfattet af en fælles markedsordning

b) seks måneder for alle andre varer.

Såfremt bevillingshaveren fremsætter en behørigt begrundet anmodning herom, kan fristen dog forlænges, men den samlede frist kan ikke overstige 12 måneder. Når omstændighederne taler derfor, kan denne frist forlænges, selv efter udløbet af den oprindeligt fastsatte frist.

Artikel 544

Med henblik på afslutning af proceduren eller ved anmodning om godtgørelse af importafgifter anses følgende som genudførsel eller udførsel:

a) levering af forædlingsprodukter til personer, der har ret til fritagelse for importafgifter i medfør af Wien-konventionen af 18. april 1961 om diplomatiske forbindelser, Wien-konventionen af 24. april 1963 om konsulære forbindelser, eller andre konsulære konventioner eller New York-konventionen af 16. december 1969 om særlige missioner

b) levering af forædlingsprodukter til andre landes væbnede styrker, der er stationeret i en medlemsstats område, såfremt denne medlemsstat bevilger særlig fritagelse for importafgifter i overensstemmelse med artikel 136 i forordning (EØF) nr. 918/83

c) levering af civile luftfartøjer. Kontroltoldstedet tillader dog, at proceduren afsluttes på tidspunktet for den første anvendelse af importvarerne til fremstilling, reparation, ændring, eller ombygning af civile luftfartøjer eller af dele af civile luftfartøjer, såfremt bevillingshaverens regnskaber gør det muligt på pålidelig vis at sikre, at proceduren anvendes og fungerer korrekt

d) levering af rumfartøjer og tilhørende udstyr. Kontroltoldstedet tillader dog, at proceduren afsluttes på tidspunktet for den første anvendelse af importvarerne til fremstilling, reparation, ændring, eller ombygning af satellitter, deres opsendelsesanlæg og jordbaseret udstyr og af dele deraf, som er en integrerende del af systemerne, såfremt bevillingshaverens regnskaber gør det muligt på pålidelig vis at sikre, at proceduren anvendes og fungerer korrekt

e) forskriftsmæssig afhændelse af biforædlingsprodukter, hvis tilintetgørelse under toldkontrol er forbudt af miljømæssige hensyn. I så fald skal bevillingshaveren kunne bevise, at afslutning af proceduren efter de normale regler ikke er mulig eller er økonomisk umulig.







Afdeling 4

Bestemmelser vedrørende gennemførelsen af suspensionsordningen

Artikel 545

1. Anvendelse af ækvivalente varer til forædlingsprocesser i overensstemmelse med kodeksens artikel 115, er ikke underkastet de formaliteter, der gælder for henførsel af varer under proceduren.

2. De ækvivalente varer og forædlingsprodukter, der fremstilles heraf, bliver ikke-fællesskabsvarer, og indførselsvarerne bliver fællesskabsvarer på det tidspunkt, hvor afslutningsangivelsen antages.

Hvis indførselsvarerne sendes på markedet, inden proceduren er afsluttet, ændres deres toldmæssige status dog på det tidspunkt, hvor de sendes på markedet. I særlige tilfælde, når de ækvivalente varer ikke forventes at være til stede på det tidspunkt, kan toldmyndighederne efter anmodning fra bevillingshaveren tillade, at de ækvivalente varer er til stede på et senere tidspunkt, som fastsættes af dem, og som skal være inden for en rimelig frist.

3. I tilfælde af forudgående udførsel bliver:

— forædlingsprodukter til ikke-fællesskabsvarer på det tidspunkt, hvor udførselsangivelsen antages, og på betingelse af at indførselsvarerne henføres under proceduren

— indførselsvarer til fællesskabsvarer på det tidspunkt, hvor de henføres under proceduren.

Artikel 546

Af bevillingen skal det fremgå, om forædlingsprodukter eller varer i uforandret stand kan overgå til fri omsætning uden toldangivelse, dog med forbehold af forbud eller restriktioner. I så fald anses de for at være overgået til fri omsætning, hvis de ikke er blevet angivet til en toldmæssig bestemmelse eller anvendelse ved udløbet af fristen for afslutning af proceduren.

Med henblik på kodeksens artikel 218, stk. 1, første afsnit, anses angivelsen om overgang til fri omsætning for at være indgivet og antaget og frigivelsen for at være meddelt på det tidspunkt, hvor afslutningsopgørelsen forelægges.

Produkterne eller varerne bliver til fællesskabsvarer, når de sendes på markedet.

Artikel 547

I tilfælde af forædlingsprodukters overgang til fri omsætning skal rubrik 15, 16, 34, 41 og 42 i angivelsen vedrøre indførselsvarerne. De relevante oplysninger kan dog også indgives ved hjælp af oplysningsskema INF 1 eller ethvert andet dokument, der er vedlagt angivelsen.

Artikel 548

1. Listen over forædlingsprodukter, som pålægges de for dem gældende importafgifter i overensstemmelse med kodeksens artikel 122, litra a), første led, er anført i bilag 75.

2. Når andre forædlingsprodukter end dem, der er anført på den i stk. 1 omhandlede liste, tilintetgøres, anses de for at være genudført.

Artikel 549

1. Når forædlingsprodukter eller varer i uforandret stand henføres under en suspensionsprocedure eller indføres i en frizone af kontroltype I som defineret i artikel 799 eller i et frilager eller anbringes i en frizone af kontroltype II som defineret i artikel 799, hvorved proceduren afsluttes, skal dokumenter eller regnskaber vedrørende den pågældende toldmæssige bestemmelse eller anvendelse eller ethvert andet dokument i deres sted forsynes med en af følgende påtegninger:

— Mercancías PA/S

— AF/S-varer

— AV/S-Waren

— Εμπορεύματα ET/A

— IP/S goods

— Marchandises PA/S

— Merci PA/S

— AV/S-goederen

— Mercadorias AA/S

— SJ/S-tavaroita

— AF/S-varor.

2. Når indførselsvarer, der er henført under proceduren, er omfattet af specifikke handelspolitiske foranstaltninger, og sådanne foranstaltninger fortsat er gældende på det tidspunkt, hvor disse varer, enten i uforandret stand eller i form af forædlingsprodukter, henføres under en af suspensionsprocedurerne eller indføres i en frizone af kontroltype I som defineret i artikel 799 eller i et frilager eller anbringes i en frizone af kontroltype II som defineret i artikel 799, suppleres den i stk. 1 omhandlede påtegning med en af følgende påtegninger:

— Política comercial

— Handelspolitik

— Handelspolitik

— Εμπορική πολιτική

— Commercial policy

— Politique commerciale

— Politica commerciale

— Handelspolitiek

— Politica comercial

— Kauppapolitiikka

— Handelspolitik.







Afdeling 5

Bestemmelser vedrørende gennemførelsen af tilbagebetalingsordningen

Artikel 550

Når varer under tilbagebetalingsordningen angives til en af de i artikel 549, stk. 1, omhandlede toldmæssige bestemmelser eller anvendelser, anføres en af følgende påtegninger med henblik herpå:

— Mercancías PA/R

— AF/T-varer

— AV/R-Waren

— Εμπορεύματα ET/E

— IP/D goods

— Marchandises PA/R

— Merci PA/R

— AV/T-goederen

— Mercadorias AA/D

— SJ/T-tavaroita

— AF/R-varor.







KAPITEL 4

Forarbejdning under toldkontrol

Artikel 551

1. Proceduren for forarbejdning under toldkontrol finder anvendelse på varer, hvis forarbejdning fører til produkter, som pålægges mindre importafgifter, end der gælder for indførselsvarerne.

Dette gælder også for varer, som skal gennemgå forarbejdning for at sikre, at de opfylder de tekniske krav til at kunne overgå til fri omsætning.

2. Artikel 542, stk. 1 og 2, finder tilsvarende anvendelse.

3. Til brug ved fastsættelse af toldværdien for forædlingsprodukter, der er angivet til fri omsætning, kan klarereren vælge en hvilken som helst af de metoder, der er omhandlet i kodeksens artikel 30, stk. 2, litra a), b) eller c), eller toldværdien af indførselsvarerne med tillæg af forarbejdningsomkostningerne.

Artikel 552

1. For de varer og forarbejdningsprocesser, der er anført i bilag 76, del A, anses de økonomiske forudsætninger for at være opfyldt.

For andre varer og forarbejdningsprocesser skal undersøgelse af de økonomiske forudsætninger finde sted.

2. For varer og forarbejdningsprocesser, der er anført i bilag 76, del B, og ikke omfattet af del A, skal undersøgelse af de økonomiske forudsætninger finde sted i udvalget. Artikel 504, stk. 3 og 4, finder anvendelse.







KAPITEL 5

Midlertidig indførsel







Afdeling 1

Almindelige bestemmelser

Artikel 553

1. Dyr født af dyr, der er henført under proceduren, anses for at være ikke-fællesskabsvarer og selv henført under proceduren, medmindre de er af ubetydelig handelsmæssig værdi.

2. Toldmyndighederne skal sørge for, at den samlede periode, hvor varerne forbliver under proceduren med samme formål og under samme bevillingshavers ansvar, ikke overstiger 24 måneder, selv når proceduren er afsluttet ved henførsel under en anden suspensionsprocedure og efterfølgende igen henføres under proceduren for midlertidig indførsel.

De kan dog efter anmodning fra bevillingshaveren forlænge denne periode med det tidsrum, hvor varerne ikke anvendes, i overensstemmelse med de af dem fastsatte betingelser.

3. Med henblik på anvendelse af kodeksens artikel 140, stk. 3, forstås ved særlige omstændigheder enhver hændelse, der nødvendiggør anvendelse af varen for en yderligere periode, for at formålet med den pågældende midlertidige indførsel kan opfyldes.

4. Varer, der befinder sig under proceduren, skal forblive i samme stand.

Reparationer og vedligeholdelse, herunder istandsættelse og justering eller behandlinger, der tjener til at bevare varerne eller sikre, at de opfylder de tekniske krav, der er nødvendige for at blive anvendt under proceduren, er tilladt.

Artikel 554

Midlertidig indførsel med fuldstændig fritagelse for importafgifter, i det følgende benævnt »fuldstændig fritagelse for importafgifter«, bevilges kun i henhold til artikel 555 til 578.

Midlertidig indførsel med delvis fritagelse for importafgifter bevilges ikke for ►C2 nærings- eller nydelsesmidler. ◄







Afdeling 2

Betingelser for fuldstændig fritagelse for importafgifter







Underafdeling 1

Transportmidler

Artikel 555

1. I denne underafdeling forstås ved:

a) »erhvervsmæssig brug« : anvendelse af transportmidler til befordring af personer eller af varer mod betaling eller som led i en virksomheds erhvervsmæssige aktivitet

b) »privat brug« : anden brug end erhvervsmæssig brug af et transportmiddel

a) »procedure« : en toldprocedure af økonomisk betydning

b) »bevilling« : tilladelse fra toldmyndighederne til at anvende en procedure

c) »enhedsbevilling« : en bevilling, der involverer forskellige toldadministrationer vedrørende henførsel under og/eller afslutning af en procedure, oplagring, supplerende forædlings- eller forarbejdningsprocesser eller anvendelser

d) »bevillingshaver« : indehaveren af en bevilling

e) »kontroltoldsted« : det toldsted, som i bevillingen er angivet som værende bemyndiget til at kontrollere proceduren

f) »henførselstoldsted« : det eller de toldsteder, som i bevillingen er angivet som værende bemyndiget til at antage angivelser om henførsel af varer under proceduren

g) »afslutningstoldsted« : det eller de toldsteder, som i bevillingen er angivet som værende bemyndiget til at antage angivelser, hvorved varer efter henførsel under proceduren angives til en ny, tilladt toldmæssig bestemmelse eller anvendelse eller ved passiv forædling overgår til fri omsætning

h) »tresidet procedure« : den ordning, hvor afslutningstoldstedet ikke er det samme som henførselstoldstedet

i) »bogholderi« : bevillingshaverens handels-, skatte- eller andre regnskabspapirer eller data i dennes bogholderi

j) »regnskaber« : data indeholdende alle de nødvendige oplysninger og tekniske enkeltheder på et hvilket som helst medium til, at toldmyndighederne kan føre tilsyn med og kontrollere procedurerne, især om varernes bevægelser og gældende toldmæssige status; ved toldoplagsproceduren kaldes regnskaberne lagerregnskab

k) »hovedforædlingsprodukter« : forædlingsprodukter til hvis fremstilling der er meddelt bevilling til proceduren

l) »biforædlingsprodukter« : andre forædlingsprodukter end de i bevillingen anførte hovedforædlingsprodukter, som nødvendigvis er et resultat af forædlingsprocessen

m) »frist for afslutning af proceduren« : den frist, inden for hvilken varerne eller produkterne skal være angivet til en ny, tilladt toldmæssig bestemmelse eller anvendelse, herunder afhængigt af situationen for at anmode om godtgørelse af importafgifter efter aktiv forædling (tilbagebetalingsordningen) eller for at opnå hel eller delvis fritagelse for importafgifter ved overgang til fri omsætning efter passiv forædling.

a) »forudgående udførsel« : den ordning, hvorved forædlingsprodukter, der er fremstillet af ækvivalente varer, udføres forud for indførselsvarernes henførsel under proceduren efter suspensionsordningen

b) »lønforarbejdning« : enhver forædling, der udføres efter forskrifter fra en ordregiver etableret i et tredjeland og for dennes regning og i almindelighed alene mod betaling af udgifterne ved forarbejdning af indførselsvarer, der direkte eller indirekte stilles til bevillingshaverens rådighed.

a) »erhvervsmæssig brug« : anvendelse af transportmidler til befordring af personer eller af varer mod betaling eller som led i en virksomheds erhvervsmæssige aktivitet

b) »privat brug« : anden brug end erhvervsmæssig brug af et transportmiddel

c) »intern trafik« : transport af personer eller varer, der optages, henholdsvis lastes inden for Fællesskabets toldområde for at blive sat af, henholdsvis losset inden for samme område.

»AFSNIT III

TOLDPROCEDURER AF ØKONOMISK BETYDNING







KAPITEL 1

Grundbestemmelser for mere end en procedure







Afdeling 1

Definitioner

Artikel 496

I dette afsnit forstås ved:

a) »procedure« : en toldprocedure af økonomisk betydning

b) »bevilling« : tilladelse fra toldmyndighederne til at anvende en procedure

c) »enhedsbevilling« : en bevilling, der involverer forskellige toldadministrationer vedrørende henførsel under og/eller afslutning af en procedure, oplagring, supplerende forædlings- eller forarbejdningsprocesser eller anvendelser

d) »bevillingshaver« : indehaveren af en bevilling

e) »kontroltoldsted« : det toldsted, som i bevillingen er angivet som værende bemyndiget til at kontrollere proceduren

f) »henførselstoldsted« : det eller de toldsteder, som i bevillingen er angivet som værende bemyndiget til at antage angivelser om henførsel af varer under proceduren

g) »afslutningstoldsted« : det eller de toldsteder, som i bevillingen er angivet som værende bemyndiget til at antage angivelser, hvorved varer efter henførsel under proceduren angives til en ny, tilladt toldmæssig bestemmelse eller anvendelse eller ved passiv forædling overgår til fri omsætning

h) »tresidet procedure« : den ordning, hvor afslutningstoldstedet ikke er det samme som henførselstoldstedet

i) »bogholderi« : bevillingshaverens handels-, skatte- eller andre regnskabspapirer eller data i dennes bogholderi

j) »regnskaber« : data indeholdende alle de nødvendige oplysninger og tekniske enkeltheder på et hvilket som helst medium til, at toldmyndighederne kan føre tilsyn med og kontrollere procedurerne, især om varernes bevægelser og gældende toldmæssige status; ved toldoplagsproceduren kaldes regnskaberne lagerregnskab

k) »hovedforædlingsprodukter« : forædlingsprodukter til hvis fremstilling der er meddelt bevilling til proceduren

l) »biforædlingsprodukter« : andre forædlingsprodukter end de i bevillingen anførte hovedforædlingsprodukter, som nødvendigvis er et resultat af forædlingsprocessen

m) »frist for afslutning af proceduren« : den frist, inden for hvilken varerne eller produkterne skal være angivet til en ny, tilladt toldmæssig bestemmelse eller anvendelse, herunder afhængigt af situationen for at anmode om godtgørelse af importafgifter efter aktiv forædling (tilbagebetalingsordningen) eller for at opnå hel eller delvis fritagelse for importafgifter ved overgang til fri omsætning efter passiv forædling.







Afdeling 2

Ansøgning om bevilling

Artikel 497

1. Ansøgning om bevilling udfærdiges skriftligt efter modellen i bilag 67.

2. Toldmyndighederne kan give tilladelse til, at en ansøgning om fornyelse eller ændring af en bevilling indgives ved simpel skriftlig anmodning.

3. I følgende tilfælde kan ansøgningen dog være i form af en toldangivelse udfærdiget skriftligt eller på edb efter den normale procedure:

a) ved aktiv forædling: såfremt de i artikel 539 fastsatte økonomiske forudsætninger kan anses for at være opfyldt, bortset fra ansøgninger vedrørende ækvivalente varer

b) ved forarbejdning under toldkontrol: såfremt de i artikel 552, stk. 1, første afsnit, fastsatte økonomiske forudsætninger kan anses for at være opfyldt

c) ved midlertidig indførsel, herunder ved anvendelse af et ATA- eller CPD-carnet

▼C2

— ved passiv forædling: såfremt forædlingsprocesserne består i reparation, herunder fremgangsmåden med standardombytning uden forudgående indførsel — ved overgang til fri omsætning efter passiv forædling under anvendelse af fremgangsmåden med standardombytning med forudgående indførsel — ved overgang til fri omsætning efter passiv forædling under anvendelse af fremgangsmåden med standardombytning uden forudgående indførsel, når den allerede meddelte bevilling ikke omfatter denne ordning, og toldmyndighederne tillader ændring heraf — ved overgang til fri omsætning efter passiv forædling, såfremt forædlingsprocessen vedrører varer uden erhvervsmæssig karakter. d) Ansøgningen om bevilling kan have form af en mundtlig toldangivelse om midlertidig indførsel i henhold til artikel 229 ved forevisning af det i artikel 499, tredje afsnit, nævnte dokument. Ansøgningen om bevilling kan have form af en toldangivelse om midlertidig indførsel ved enhver anden handling i henhold til artikel 232, stk. 1.

4. Ansøgninger om en enhedsbevilling, undtagen til midlertidig indførsel, udfærdiges i overensstemmelse med stk. 1.

5. Toldmyndighederne kan kræve, at ansøgninger om midlertidig indførsel med fuldstændig fritagelse for importafgifter i henhold til artikel 578 skal ske i overensstemmelse med stk. 1.

Artikel 498

Den i artikel 497 omhandlede ansøgning om bevilling skal indgives:

a) for proceduren for toldoplag: til de toldmyndigheder, der er blevet udpeget som ansvarlige for det sted, der skal godkendes som toldoplag, eller hvor ansøgerens hovedbogholderi føres

b) for proceduren for aktiv forædling og for proceduren for forarbejdning under toldkontrol: til de toldmyndigheder, der er blevet udpeget som ansvarlige for det sted, hvor varerne skal forædles eller forarbejdes

c) for proceduren for midlertidig indførsel: til de toldmyndigheder, der er blevet udpeget som ansvarlige for det sted, hvor varerne skal anvendes, jf. dog ►C2 artikel 580, stk. 2 ◄ , andet afsnit

d) for proceduren for passiv forædling: til de toldmyndigheder, der er blevet udpeget som ansvarlige for det sted, hvor varerne, der skal angives til midlertidig udførsel, befinder sig.

Artikel 499

Når toldmyndighederne finder, at oplysningerne i ansøgningen er utilstrækkelige, kan de forlange yderligere oplysninger af ansøgeren.

Især i tilfælde, hvor ansøgningen fremsættes ved indgivelse af toldangivelse, skal toldmyndighederne — uden at dette i øvrigt berører artikel 220 — kræve, at ansøgningen vedlægges et dokument, hvori klarereren anfører mindst følgende oplysninger, medmindre disse oplysninger anses for at være unødvendige eller kan anføres i den formular, der anvendes til den skriftlige angivelse:

a) ansøgerens, klarererens og forarbejderens navn og adresse

b) forædlings- eller forarbejdningsprocessens art eller varernes anvendelse

c) teknisk beskrivelse af varerne, forædlings- eller forarbejdningsprodukterne og midler til at identificere dem

d) koder for de økonomiske forudsætninger i overensstemmelse med bilag 70

e) anslået udbyttesats eller metode, efter hvilken denne sats beregnes

f) anslået frist for procedurens afslutning

g) det toldsted, hvor proceduren påtænkes afsluttet

h) forædlings-, forarbejdnings- eller anvendelsessted

i) påtænkte overførselsformaliteter

j) ved mundtlig toldangivelse værdi og mængde af varerne.

Hvis det i ►C2 andet afsnit ◄ omhandlede dokument forelægges ved mundtlig toldangivelse om midlertidig indførsel, skal dette dokument indgives i to eksemplarer, hvor det ene eksemplar påtegnes af toldmyndighederne og afleveres til klarereren.







Afdeling 3

Enhedsbevilling

Artikel 500

1. Ansøges der om en enhedsbevilling, er forudgående tilladelse fra toldmyndighederne nødvendig efter proceduren i stk. 2 og 3.

2. Ved midlertidig indførsel indgives ansøgningen til toldmyndighederne for det første anvendelsessted, jf. dog ►C2 artikel 580, stk. 2 ◄ , andet afsnit.

I andre tilfælde indgives den til toldmyndighederne for det sted, hvor ansøgerens hovedbogholderi føres, hvilket letter revisionsbaseret kontrol af proceduren, og hvor i det mindste en del af den af bevillingen dækkede oplagring, forædling, forarbejdning eller midlertidige udførsel skal foregå.

3. Toldmyndighederne udpeget i overensstemmelse med stk. 2 sender ansøgningen og bevillingsudkastet til de andre berørte toldmyndigheder, som inden 15 dage anerkender modtagelsen heraf.

De andre berørte toldmyndigheder meddeler eventuelle indsigelser inden 30 dage efter datoen for modtagelsen af bevillingsudkastet. Gøres der inden for denne frist indsigelse, og nås der ikke til enighed, afvises ansøgningen for den del, der er gjort indsigelse mod.

4. Toldmyndighederne kan meddele bevilling, hvis de ikke inden 30 dage modtager nogen indsigelse mod bevillingsudkastet.

De sender en kopi af den godkendte bevilling til alle de berørte toldmyndigheder.

Artikel 501

1. Er to eller flere toldadministrationer i almindelighed enige om kriterierne og betingelserne for meddelelse af en enhedsbevilling, kan nævnte administrationer også erstatte forudgående godkendelse i henhold til artikel 500, stk. 1, og udveksling af oplysninger i henhold til artikel 500, ►C2 stk. 4 ◄ , med en underretning.

2. Underretning er altid tilstrækkelig, når:

a) en enhedsbevilling bliver fornyet, lettere ændret, annulleret eller tilbagekaldt

b) ansøgningen om enhedsbevilling vedrører midlertidig indførsel, og denne ansøgning ikke skal udfærdiges efter modellen i bilag 67.

3. Underretning er ikke nødvendig, når:

a) det eneste, der berører flere toldadministrationer, er gennemførelse af aktiv eller passiv forædling ved den tresidede procedure uden anvendelse af sammenfattende oplysningsskemaer

b) der anvendes ATA- eller CPD-carneter

c) der bliver bevilget midlertidig indførsel ved antagelse af en mundtlig toldangivelse eller ved enhver anden handling.







Afdeling 4

Økonomiske forudsætninger

Artikel 502

1. Undtagen i de tilfælde, hvor de økonomiske forudsætninger anses for at være opfyldt i henhold til kapitel 3, 4 eller 6, meddeles bevilling ikke uden undersøgelse af de økonomiske forudsætninger.

2. For proceduren for aktiv forædling (kapitel 3), skal undersøgelsen fastslå, at det er økonomisk umuligt at udnytte fællesskabskilder på grundlag af følgende kriterier, som der er gjort nærmere rede for i del B i bilag 70:

a) der er ikke varer til rådighed fremstillet i Fællesskabet, der har samme kvalitet og tekniske egenskaber som de varer, der påtænkes indført til de planlagte forædlingsprocesser

b) prisforskelle mellem varer fremstillet i Fællesskabet og varer, der påtænkes indført

c) kontraktmæssige forpligtelser.

3. For proceduren for forarbejdning under toldkontrol (kapitel 4), skal undersøgelsen fastslå, om der ved at udnytte ikke-fællesskabskilder kan skabes eller opretholdes forarbejdningsaktiviteter i Fællesskabet.

4. For proceduren for passiv forædling (kapitel 6), skal undersøgelsen fastslå, om:

a) gennemførelsen af forædlingen uden for Fællesskabet kan føre til, at fællesskabsproducenterne bliver væsentligt ringere stillet, eller

b) gennemførelsen af forædlingen i Fællesskabet er umulig af økonomiske eller tekniske årsager eller som følge af kontraktmæssige forpligtelser.

Artikel 503

Der kan foretages en undersøgelse af de økonomiske forudsætninger med medvirken fra Kommissionen:

a) hvis de berørte toldmyndigheder ønsker konsultation før eller efter udstedelse af en bevilling

b) hvis en anden toldadministration gør indsigelse mod en udstedt bevilling

c) på Kommissionens initiativ.

Artikel 504

1. Hvis der indledes en undersøgelse efter artikel 503, oversendes sagen til Kommissionen. Den skal være vedlagt resultaterne af allerede påbegyndte undersøgelser.

2. Kommissionen sender en bekræftelse af modtagelsen eller en meddelelse til de berørte toldmyndigheder, når den handler på eget initiativ. Kommissionen beslutter med deres samtykke, om det er nødvendigt at foretage en undersøgelse af de økonomiske forudsætninger i udvalget.

3. Hvis sagen forelægges udvalget, underretter toldmyndigheden enten ansøgeren eller bevillingshaveren om, at undersøgelsen er blevet indledt, og såfremt ansøgningen endnu ikke er færdigbehandlet, at de i artikel 506 fastsatte frister er suspenderet.

4. Udvalgets konklusion skal iagttages af de berørte toldmyndigheder samt af toldmyndigheder, der behandler tilsvarende bevillinger eller ansøgninger.

Konklusionen kan omfatte offentliggørelse i De Europæiske Fællesskabers Tidende, C-udgaven.







Afdeling 5

Beslutning om en bevilling

Artikel 505

De toldmyndigheder, der er udpeget hertil, meddeler bevillingen på følgende måde:

a) ved ansøgninger indgivet i henhold til artikel 497, stk. 1, efter modellen i bilag 67

b) ved ansøgninger indgivet i henhold til artikel 497, stk. 3, ved antagelse af toldangivelsen

c) ved ansøgninger om fornyelse eller ændring ved enhver egnet handling.

Artikel 506

Ansøgeren underrettes om meddelelse af bevillingen eller årsagerne til afvisning af ansøgningen senest 30 dage eller i tilfælde af toldoplagsproceduren senest 60 dage efter datoen for indgivelse af ansøgningen eller datoen for modtagelse af manglende oplysninger eller supplerende oplysninger, som toldmyndighederne har udbedt sig.

Disse frister gælder ikke for enhedsbevilling, medmindre den udstedes i overensstemmelse med artikel 501.

Artikel 507

1. Uden at dette berører artikel 508 får bevillingen virkning på den dato, hvor den udstedes, eller på enhver senere dato, der er angivet i bevillingen. I tilfælde af privat toldoplag kan toldmyndighederne undtagelsesvis give deres samtykke til ansøgningen om bevilling af proceduren inden den egentlige udstedelse af bevillingen.

2. For bevillinger til toldoplagsproceduren fastsættes der ingen gyldighedsperiode.

3. For aktiv forædling, forarbejdning under toldkontrol og passiv forædling kan gyldighedsperioden for bevillingen bortset fra i behørigt begrundede tilfælde ikke overstige tre år fra det tidspunkt, hvor bevillingen får virkning.

4. Uanset stk. 3 kan gyldighedsperioden for en bevilling i forbindelse med aktiv forædling af varer, der er omfattet af bilag 73, del A, dog ikke overstige seks måneder.

For mælk og mejeriprodukter som omhandlet i artikel 1 i Rådets forordning (EF) nr. 1255/1999 ( 5 ) kan gyldighedsperioden ikke overstige tre måneder.

Artikel 508

1. Toldmyndighederne kan udstede bevillinger med tilbagevirkende kraft, dog ikke for toldoplagsproceduren.

En bevilling udstedt med tilbagevirkende kraft får tidligst virkning på den dato, hvor ansøgningen indgives, jf. dog bestemmelserne i stk. 2 og 3.

2. Vedrører en ansøgning fornyelse af en bevilling for samme slags transaktioner og varer, kan bevillingen meddeles med tilbagevirkende kraft fra den dato, hvor den oprindelige bevillings gyldighedsperiode udløb.

3. Under ekstraordinære omstændigheder kan den tilbagevirkende kraft af en bevilling forlænges yderligere, men ikke til over et år før datoen for ansøgningens indgivelse, forudsat at der foreligger et dokumenteret økonomisk behov, og

a) ansøgningen ikke er forbundet med forsøg på bedrageri eller åbenbar forsømmelighed

b) gyldighedsperioden, som ville være blevet bevilget i overensstemmelse med artikel 507, ikke overskrides

c) det af ansøgerens bogholderi fremgår, at alle kravene i forbindelse med proceduren kan anses for at være opfyldt, og at varerne om nødvendigt kan identificeres for den pågældende periode, og at regnskaberne er af en sådan beskaffenhed, at proceduren kan kontrolleres, og

d) alle nødvendige formaliteter til at bringe transaktionerne i overensstemmelse med reglerne kan opfyldes, også om nødvendigt ugyldiggørelse af angivelsen.







Afdeling 6

Andre bestemmelser vedrørende gennemførelsen af proceduren







Underafdeling 1

Almindelige bestemmelser

Artikel 509

1. De handelspolitiske foranstaltninger, som er fastsat i Fællesskabets retsakter, finder kun anvendelse på ikke-fællesskabsvarer, der skal henføres under en procedure, når disse foranstaltninger gælder varers indførsel i Fællesskabets toldområde.

2. Når forædlingsprodukter, bortset fra produkter anført i bilag 75, fremkommet ved aktiv forædling overgår til fri omsætning, anvendes de handelspolitiske foranstaltninger, som gælder for de anvendte indførselsvarer ved overgang til fri omsætning.

3. Når forarbejdningsprodukter fremstillet under proceduren for forarbejdning under toldkontrol overgår til fri omsætning, skal de handelspolitiske foranstaltninger, der gælder for disse produkter, kun bringes i anvendelse, såfremt sådanne foranstaltninger også er foreskrevet for de anvendte indførselsvarer.

4. Såfremt der i fællesskabsretsakterne er fastsat anvendelse af handelspolitiske foranstaltninger i forbindelse med overgang til fri omsætning, finder disse ikke anvendelse på forædlingsprodukter efter passiv forædling:

— der fortsat er varer med oprindelse i Fællesskabet i henhold til kodeksens artikel 23 og 24

— i forbindelse med reparation, også når fremgangsmåden med standardombytning benyttes

— ved supplerende forædlingsprocesser i medfør af kodeksens artikel 123.

Artikel 510

Kontroltoldstedet kan tillade, at toldangivelsen indgives til et andet toldsted end det, der er anført i bevillingen, jf. dog kodeksens artikel 161, stk. 5. Kontroltoldstedet fastlægger, hvordan det skal underrettes.







Underafdeling 2

Overførsel

Artikel 511

Af bevillingen skal det fremgå, om og under hvilke forudsætninger varer eller produkter, der er henført under en suspensionsordning, kan forsendes mellem forskellige steder eller til en anden bevillingshavers lokaler, uden at proceduren afsluttes (overførsel), hvorved der i så fald bortset fra ved midlertidig indførsel skal føres regnskab.

Overførsel er ikke mulig, når afgangs- eller ankomststed er et oplag af type B.

Artikel 512

1. Overførsel mellem forskellige steder, der er angivet i samme bevilling, kan foregå uden toldformaliteter.

2. Overførsel fra henførselstoldstedet til bevillingshaverens eller den erhvervsdrivendes virksomhed eller til anvendelsesstedet kan gennemføres på grundlag af angivelsen til henførsel under proceduren.

3. Overførsel til udpassagetoldstedet med henblik på genudførsel er mulig på grundlag af proceduren. I så fald er proceduren først afsluttet, når de til genudførsel angivne varer virkelig har forladt Fællesskabets toldområde.

Artikel 513

Overførsel fra en bevillingshaver til en anden kan kun finde sted, hvis sidstnævnte henfører de under ordningen overførte varer eller produkter under en tilladelse til at anvende hjemstedsordningen. Så snart varerne eller produkterne ankommer til den anden bevillingshavers lokaler, underrettes toldmyndighederne, og varerne eller produkterne noteres i regnskaberne som omhandlet i artikel 266. I så fald er en supplerende angivelse ikke nødvendig.

Ved midlertidig indførsel kan overførsel fra en bevillingshaver til en anden også finde sted på betingelse af, at sidstnævnte henfører varerne under proceduren ved anvendelse af en skriftlig toldangivelse i henhold til den normale procedure.

De formaliteter, der skal opfyldes, er anført i bilag 68. Ved modtagelsen af varerne eller produkterne, skal den anden bevillingshaver henføre dem under proceduren.

Artikel 514

Ved overførsel, der er forbundet med en øget risiko som omhandlet i bilag 44c, skal der stilles en sikkerhed, som giver samme garanti som ved forsendelsesordningen.







Underafdeling 3

Regnskaber

Artikel 515

I andre tilfælde end ved midlertidig indførsel kræver toldmyndighederne, at bevillingshaveren, den erhvervsdrivende eller oplagshaveren fører regnskab, medmindre de ikke anser det for nødvendigt.

Toldmyndighederne kan godkende eksisterende bogføring indeholdende de relevante oplysninger som regnskab.

Kontroltoldstedet kan kræve en lageropgørelse over alle eller en del af de varer, der er henført under proceduren.

Artikel 516

Det i artikel 515 nævnte regnskab, og når det kræves ved midlertidig indførsel i henhold til artikel 581, stk. 2, skal indeholde følgende informationer:

a) oplysninger, som står i rubrikkerne fra minimumslisten i bilag 37, om toldangivelsen til henførsel under proceduren

b) oplysninger fra de toldangivelser, ved hvilke varerne gives en toldmæssig bestemmelse eller anvendelse, hvorved proceduren afsluttes

c) dato og henvisning til andre tolddokumenter og alle andre dokumenter, der vedrører henførslen under og afslutningen af proceduren

d) forædlingens eller forarbejdningens art, behandlinger eller midlertidig anvendelse

e) udbyttesatsen eller i givet fald metode til beregning heraf

f) de nødvendige oplysninger til at kunne følge varerne, især med hensyn til hvor de opbevares, og oplysninger om eventuel overførsel

g) den nødvendige handelsmæssige eller tekniske beskrivelse til at kunne identificere varerne

h) oplysninger, hvorved det er muligt at følge bevægelserne under proceduren for aktiv forædling ved behandling af ækvivalente varer.

Toldmyndighederne kan dog undlade at kræve nogle af disse oplysninger, hvis det ikke har nogen skadelig indvirkning på kontrollen eller overvågningen af proceduren med hensyn til oplagring, behandling eller anvendelse af varerne.







Underafdeling 4

Udbyttesats og beregningsmetode

Artikel 517

1. Når det har betydning for de procedurer, der omhandles i kapitel 3, 4 og 6, anføres der en udbyttesats eller en metode til fastsættelse af denne sats, herunder gennemsnitssatser, i bevillingen eller på det tidspunkt, hvor varerne henføres under proceduren. Denne sats fastsættes så vidt muligt ud fra produktionsoplysninger eller andre tekniske data eller i mangel heraf ud fra oplysninger vedrørende behandlinger af samme art.

2. Under særlige omstændigheder kan toldmyndighederne fastsætte udbyttesatsen, efter at varerne er blevet henført under proceduren, men ikke senere end tidspunktet for deres angivelse til en ny toldmæssig bestemmelse eller anvendelse.

3. De faste udbyttesatser, der er fastsat for aktiv forædling i bilag 69, finder anvendelse på de i bilaget nævnte behandlinger.

Artikel 518

1. Fordelingen af indførselsvarer eller midlertidige udførselsvarer på forædlingsprodukterne beregnes med henblik på:

— at fastsætte, hvilke importafgifter der skal opkræves

— at fastsætte, hvilket beløb der skal fradrages, hvis der opstår toldskyld, eller

— at anvende handelspolitiske foranstaltninger.

Beregningerne foretages efter mængdenøglemetoden eller værdinøglemetoden alt efter omstændighederne eller enhver anden metode, der giver lignende resultater.

Med henblik på disse beregninger omfatter forædlingsprodukter også forarbejdningsprodukter og mellemprodukter.

2. Mængdenøglemetoden finder anvendelse, når:

a) kun en enkelt art af forædlingsprodukter opnås ved forædlingen; i dette tilfælde svarer mængden af indførselsvarer eller midlertidige udførselsvarer, der antages at være indeholdt i forædlingsprodukter, for hvilke der opstår toldskyld, til disse forædlingsprodukter som en procentdel af den samlede mængde forædlingsprodukter

b) flere arter af forædlingsprodukter opnås ved forædlingen, og alle bestanddele af indførselsvarer eller midlertidige udførselsvarer kan genfindes i hvert enkelt af disse forædlingsprodukter; i dette tilfælde svarer mængden af indførselsvarer eller midlertidige udførselsvarer, der antages at være indeholdt i mængden af et givet forædlingsprodukt, for hvilke der opstår toldskyld, til: i) forholdet mellem denne særlige art af forædlingsprodukter, uanset om der opstår toldskyld, og den samlede mængde af alle forædlingsprodukter, og ii) forholdet mellem mængden af forædlingsprodukter, for hvilke der opstår toldskyld, og den samlede mængde af forædlingsprodukter af samme art.

Ved afgørelse af, om forudsætningerne for at anvende de under litra a) eller b) omhandlede metoder er til stede, tages der ikke hensyn til svind. Ved svind forstås den del af indførselsvarer eller midlertidige udførselsvarer, som tilintetgøres eller forsvinder under forædlingsprocessen, især ved processer som fordampning, tørring, udslip i form af gas eller udløb i skyllevand, jf. dog artikel 862. Ved passiv forædling sidestilles biforædlingsprodukter i form af affald, skrot, rester og spild med svind.

3. Værdinøglemetoden anvendes, når mængdenøglemetoden ikke kan anvendes.

Mængden af indførselsvarer eller midlertidige udførselsvarer, der antages at være indeholdt i mængden af et givet forædlingsprodukt, for hvilke der opstår toldskyld, svarer til:

a) værdien af denne særlige art af forædlingsprodukter, uanset om der opstår toldskyld, som en procentdel af den samlede værdi af alle forædlingsprodukter, og

b) værdien af de forædlingsprodukter, for hvilke der opstår toldskyld, som en procentdel af den samlede værdi af forædlingsprodukter af samme art.

Værdien af hvert af de forskellige forædlingsprodukter, der benyttes ved anvendelsen af værdinøglemetoden, er den seneste pris ab fabrik i Fællesskabet, eller den seneste salgspris i Fællesskabet for identiske eller lignende produkter, forudsat at priserne ikke er påvirket af en indbyrdes afhængighed mellem køber og sælger.

4. Kan værdien ikke fastsættes ►C2 i overensstemmelse med stk. 3 ◄ , fastsættes den på et rimeligt grundlag.







Underafdeling 5

Udligningsrenter

Artikel 519

1. Opstår der toldskyld for forædlingsprodukter eller indførselsvarer, der har været henført under proceduren for aktiv forædling eller midlertidig indførsel, skal der betales udligningsrenter af det skyldige importafgiftsbeløb for den pågældende periode.

2. Den tre-måneders pengemarkedsrentesats, der offentliggøres i det statistiske tillæg til månedsoversigten fra Den Europæiske Centralbank, finder anvendelse.

Den sats, der skal anvendes, er satsen, der gælder to måneder før den måned, hvor toldskylden opstår og for den medlemsstat, hvor den første forædlingsproces eller anvendelse i henhold til bevillingen har eller skulle have fundet sted.

3. Renterne beregnes pr. kalendermåned og løber fra den første dag i måneden efter den første henførsel under proceduren af de indførselsvarer, for hvilke der opstår toldskyld. Perioden ophører den sidste dag i den måned, i hvilken toldskylden opstår.

Når der i forbindelse med aktiv forædling (tilbagebetalingsordningen) anmodes om overgang til fri omsætning efter kodeksens artikel 128, stk. 4, beregnes renterne for den periode, der løber fra den første dag i måneden efter den måned, hvor der er indrømmet godtgørelse eller fritagelse af importafgiften.

4. Stk. 1, 2 og 3 finder ikke anvendelse i følgende tilfælde:

a) når den periode, der skal tages i betragtning, er mindre end en måned

b) når beløbet af gældende udligningsrenter ikke overstiger 20 EUR pr. opstået toldskyld

c) når der opstår en toldskyld for at muliggøre præferencetoldbehandling i henhold til en aftale mellem Fællesskabet og et tredjeland ved indførsel i dette tredjeland

d) når affald og skrot, der er fremkommet ved tilintetgørelse, overgår til fri omsætning

e) når de i bilag 75 anførte biforædlingsprodukter overgår til fri omsætning, for så vidt de forholdsmæssigt svarer til den del af hovedforædlingsprodukterne, der er blevet udført

f) når der opstår toldskyld som følge af overgang til fri omsætning på de i kodeksens artikel 128, stk. 4, fastsatte betingelser, hvis der endnu ikke er indrømmet godtgørelse af eller fritagelse for importafgifterne for de pågældende produkter

g) i de tilfælde, hvor bevillingshaveren anmoder om overgang til fri omsætning og godtgør, at det på grund af særlige forhold, der ikke indebærer forsømmelighed eller urigtigheder fra hans side, er umuligt, eller økonomisk umuligt, at gennemføre den tilsigtede genudførsel på de vilkår, han havde påregnet og behørigt dokumenteret ved indgivelsen af ansøgning om bevilling

h) når der opstår en toldskyld, og der er stillet en kontant sikkerhed svarende til dette toldskyldsbeløb

i) når der opstår toldskyld efter kodeksens artikel 201, stk. 1, litra b), eller i forbindelse med overgang til fri omsætning af varer, som var henført under proceduren for midlertidig indførsel i henhold til artikel 556 til 561, 563, 565, 568, 573, litra b), eller 576 i nærværende forordning.

5. I tilfælde af aktiv forædling, hvor antallet af indførselsvarer og/eller forædlingsprodukter gør det økonomisk umuligt at anvende bestemmelserne i stk. 2 og 3, kan toldmyndighederne efter anmodning fra den pågældende tillade, at der anvendes forenklede metoder, der giver lignende resultater, til beregning af udligningsrenterne.







Underafdeling 6

Afslutning af proceduren

Artikel 520

1. Såfremt indførselsvarer eller midlertidige udførselsvarer er blevet henført under proceduren i henhold til samme bevilling, men på grundlag af to eller flere angivelser:

— gælder angivelsen af varer eller produkter til en ny toldmæssig bestemmelse eller anvendelse i tilfælde af en suspensionsprocedure som afslutning af proceduren for de pågældende indførselsvarer, som blev henført under proceduren på grundlag af de tidligste angivelser

— anses forædlingsprodukterne i tilfælde af aktiv forædling (tilbagebetalingsordningen) eller passiv forædling for at være blevet fremstillet af henholdsvis de pågældende indførselsvarer eller midlertidige udførselsvarer, som blev henført under proceduren på grundlag af de tidligste angivelser.

Anvendelse af ►C2 første afsnit ◄ må ikke føre til uberettigede importafgiftsfordele.

Bevillingshaveren kan anmode om, at proceduren afsluttes for de specifikke indførselsvarer eller midlertidige udførselsvarer.

2. Såfremt varer henført under proceduren placeres sammen med andre varer, og de tilintetgøres eller går tabt, kan toldmyndighederne acceptere et bevis fra bevillingshaveren, hvoraf det fremgår, hvor stor en del af de varer, der er henført under proceduren, der er tilintetgjort eller gået tabt. Hvis det ikke er muligt for bevillingshaveren at fremskaffe bevis herfor, beregnes mængden af sådanne varer, der er tilintetgjort eller gået tabt, i forhold til den mængde af varer af samme art, som er henført under proceduren på det tidspunkt, hvor de blev tilintetgjort eller gik tabt.

Artikel 521

1. Senest ved udløbet af fristen for afslutning af proceduren, uafhængigt af om der anvendes en opgørelse i overensstemmelse med kodeksens artikel 118, stk. 2, andet afsnit:

— forelægges afslutningsopgørelsen i tilfælde af aktiv forædling (suspensionsordningen) eller forarbejdning under toldkontrol for kontroltoldstedet inden 30 dage

— indgives anmodningen om godtgørelse af eller fritagelse for importafgifter i tilfælde af aktiv forædling ►C2 (tilbagebetalingsordningen) ◄ til kontroltoldstedet inden seks måneder.

Når særlige omstændigheder berettiger dertil, kan toldmyndighederne forlænge fristen endog efter fristens udløb.

2. Opgørelsen eller an